Πώς να ετοιμαστείς το πρωί σε 11 λεπτά και 25 δευτερόλεπτα!!! | pestanea\nΠώς να ετοιμαστείς το πρωί σε 11 λεπτά και 25 δευτερόλεπτα!!!\n0 0 pestanea ενημέρωση Δευτέρα, 3 Ιουλίου 2017 Edit this post\nΔεν υπάρχει κανένας λόγος να ξυπνάς από τα άγρια χαράματα, προκειμένου να σκάσεις μύτη στο γραφείο ή στη σχολή στην πένα μεν, αλλά αγουροξυπνημένη δε. Ακολούθησε βήμα – βήμα τις οδηγίες και ξαναβρές τα με το ξυπνητήρι σου!!!\nΣε 3 λεπτά\nΞύπνησε το σώμα σου με νερό και ένα αφρόλουτρο με ανάλαφρη μυρωδιά και όχι κάτι ιδιαίτερα βαρύ. Χρησιμοποίησε αρκετά χαμηλή θερμοκρασία στο νερό. Θα βοηθήσει και στην σύσφιξη του σώματος και στην αφύπνιση του... πνεύματος.\nΣε 2 λεπτά\nΆπλωσε την κρέμα σώματος ή μια συσφικτική/ αντικυτταριδική – αν χρησιμοποιείς και μην βιαστείς να ντυθείς για να απορροφηθεί απόλυτα και σωστά.\nΝερό και σαπούνι, νερό και τζελ, πάντως είναι απαραίτητο ένας καλός καθαρισμός στο πρόσωπο. Ξέβγαλε με δροσερό ή ακόμα και κρύο νερό, αν το αντέχεις και πέρασε το πρόσωπό σου με μια απαλή λοσιόν ή ακόμα και ροδόνερο.\nΚρέμα ημέρας – κρέμα ματιών\nΜην απλώνεις την κρέμα σαν να πρέπει να καλύψεις μια επιφάνεια. Φρόντισε οι κινήσεις σου να είναι κυκλικές και με ανοδική φορά. Μην ξεχνάς την περιοχή του λαιμού! Όσο για τα μάτια, να θυμάσαι ότι έχουν τη δική τους κρέμα, αλλά όχι σε υπερβολική ποσότητα!\nΜεικ απ – βάση\nΧρησιμοποίησε μέικ απ μεγάλης διάρκειας που δεν θα “σπάσει” στο πέρασμα της ώρας και κυρίως, με ελαφριά σύσταση. Άσε το μεικ απ να απορροφηθεί και μετά ταμπονάρισε με πούδρα σκόνη και όχι κόμπακτ.\nΔιάλεξε απαλά χρώματα για τις σκιές των ματιών και απόφυγε τα σκούρα ή τα ιδιαίτερα έντονα. Τα παστέλ είναι μια πολύ καλή επιλογή για το πρωί. Άπλωσε τη σκιά ή αν θες μπορείς να συνδυάσεις δύο σκιές και στη συνέχεια, πέρασε δύο στρώματα μάσκαρα. Ξέχνα για λίγο τα μολύβια και το αϊλάινερ.\nΣε 10 δευτερόλεπτα\nΕνα απαλό λιπ γκλος είναι ό,τι καλύτερο! Μα πραγματικά, δεν χρειάζεσαι τίποτα περισσότερο…\nΠες ναι στα ανοιχτόχρωμα ρουζ και όχι στα έντονα και προτίμησε εκείνα σε μορφή σκόνης ή κόμπακτ και όχι τα κρεμώδη. Χρησιμοποίησε ένα μεγάλο πινέλο και άπλωσέ το με απαλές και διαγώνιες κινήσεις στα μάγουλα και κάνε ένα δυο απαλά ταμποναρίσματα στο μέτωπο και τη μύτη “σβήνοντας” κάθετα το πινέλο στο πηγούνι.\nΔιάλεξε κάτι απαλό και δροσερό. Άσε για το βράδυ τις βαριές μυρωδιές και πάνω από όλα, πρόσεξε την ποσότητα. Μην κολυμπήσεις, απλά, βάλε λίγο άρωμα στο λαιμό και στους καρπούς και εννοείται χωρίς να το τρίψεις.\nΟ χρόνος που χρειάζεσαι για μια ολοκληρωμένη περιποίηση χωρίς λάθη και παραλείψεις, αλλά και χωρίς χαμένο χρόνο είναι μόλις 11 λεπτά και 25 δευτερόλεπτα. Τι λες, θα το δοκιμάσεις;\npestanea : Πώς να ετοιμαστείς το πρωί σε 11 λεπτά και 25 δευτερόλεπτα!!!


...Ε ί μ α σ τ ε και μεις Ε δ ώ .!: Ο ΓΙΑΝΝΗΣ ΚΑΙ Ο ΔΙΑΒΟΛΟΣ\nΗ εφημερίδα ήταν ως συνήθως γεμάτη με κακές ειδήσεις. Παρά την εξονυχιστική ανάγνωση των πυκνογραμμένων παραγράφων της δεν ανακάλυψε ούτε μια νότα αισιοδοξίας, ένα μικρό αρθράκι έστω που να περιγράφει την επιτυχή αντιμετώπιση κάποιου υπάρχοντος προβλήματος. Ακόμα και η πρόγνωση του καιρού προειδοποιούσε για επερχόμενες καταιγίδες και πτώση της θερμοκρασίας. Ο πρωτοσέλιδος τίτλος διαλαλούσε, με ογκώδη και χτυπητά γράμματα από κατάμαυρο μελάνι, την επικείμενη κατάρρευση της οικονομίας και συνοδευόταν από μια πληθώρα επί μέρους άρθρων που προοιώνιζαν την επιβολή σκληρών φορολογικών μέτρων που θα συρρίκνωναν ακόμα περισσότερο το ήδη εξανεμισμένο εισόδημα του μέσου πολίτη της χώρας. Οι υπόλοιπες σελίδες της καταλαμβάνονταν από γραφικές περιγραφές φυσικών καταστροφών που είχαν χτυπήσει σε διάφορες γωνιές του κόσμου και από επιγραμματικές αναφορές για πολύνεκρα τροχαία ατυχήματα, τρομοκρατικές επιθέσεις και φρικιαστικές ανθρωποκτονίες. Το κλίμα άλλαζε βέβαια στο τμήμα των αθλητικών ειδήσεων: Εκεί πέρα, κραυγαλέοι τίτλοι με πολλά θαυμαστικά ανακοίνωναν τις επιτυχίες κάποιας ομάδας ποδοσφαίρου, ανάμεσα σε ροζ αγγελίες και αδιάφορες πληροφορίες σχετικά με τις κοσμικές δραστηριότητες κάποιων «επώνυμων» προσώπων.\nΌπως και κάθε απόβραδο, τηρώντας ευλαβικά την αγαπημένη του συνήθεια, ο Γιάννης διάβασε απ’ την αρχή μέχρι το τέλος την ……\nπολυσέλιδη εφημερίδα καθισμένος στην αναπαυτική του πολυθρόνα, συντροφιά με μια κούπα αχνιστής σοκολάτας που μύριζε υπέροχα και τον τύλιγε μ’ έναν αόρατο μανδύα ευωδιαστής απόλαυσης. Το απαλό φως του λαμπατέρ που έπεφτε στην εφημερίδα, ύφαινε ένα αχνό φωτοστέφανο γύρω απ’ το σκυμμένο του κεφάλι και βύθιζε το καθιστικό σ’ ένα διάχυτο μωσαϊκό πολυγωνικών φωτοσκιάσεων. Το συνεχές βουητό των αυτοκινήτων που ερχόταν απ’ έξω, απ’ τη μισάνοιχτη μπαλκονόπορτα που έβγαζε σε μια μικρή και ανθοστόλιστη βεράντα, έμοιαζε με τον ακατάπαυστο αχό ενός μακρινού ωκεανού. Βέβαια, ύστερα από την ανάγνωση της εφημερίδας, πολύ εύκολα θα μπορούσε να το παρομοιάσει κανείς με την κουρασμένη ανασαιμιά ενός άρρωστου κόσμου που είχε πάρει την κάτω βόλτα και όδευε ολοταχώς προς ένα αναπόφευκτο και μάλλον δραματικό τέλος.\nΈχοντας απορροφηθεί απ’ την ανάγνωση ενός αρκετά καλογραμμένου άρθρου που ανέλυε διεξοδικά τους λόγους για τους οποίους τα πρόσθετα φορολογικά μέτρα που σχεδίαζε η κυβέρνηση δεν θα ασκούσαν καμία θετική επιρροή στην πολυπόθητη αναθέρμανση της οικονομίας, άργησε να προσέξει την παράξενη αλλαγή που είχε αρχίσει να συμβαίνει γύρω του. Κάποια στιγμή ωστόσο, χωρίς να το θέλει, ένιωσε τις μικρές τριχούλες που φύτρωναν στο σβέρκο του ν’ ανασηκώνονται μια-μια και την καρδιά του να χτυπάει γρηγορότερα. Ένα κύμα παγερής ανησυχίας κύλησε στις φλέβες του σαν ψυχρός υδράργυρος. Αναδεύτηκε ανήσυχος, ακούμπησε την εφημερίδα στα γόνατά του και κοίταξε ολόγυρα του παραξενεμένος αλλά το οικείο καθιστικό με τ’ αναπαυτικά έπιπλα, την ογκώδη τηλεόραση, το στερεοφωνικό και το dvd-player έμοιαζε ίδιο και απαράλλακτο, ασφαλές, ευρύχωρο και φωτισμένο διακριτικά απ’ το γλυκό φως του λαμπατέρ. Κι όμως η αλλόκοτη αίσθηση ότι κάτι δεν πήγαινε καλά, ότι κάτι είχε αλλάξει συνέχισε να τον βασανίζει και μάλιστα με αυξανόμενη ένταση. Αλλά δεν κατάφερνε να καταλάβει τι ήταν ακριβώς αυτό. Κάποια στιγμή όμως, το βλέμμα του εστιάστηκε στη μισάνοιχτη μπαλκονόπορτα με τις λευκές κουρτίνες που ανέμιζαν απαλά, και τότε ένιωσε την αναπνοή του να σκαλώνει και την καρδιά του να χάνει ένα χτύπο, ακινητοποιημένη από ένα μικρό σπασμό παραλυτικής κατάπληξης.\nΗ σιωπή. Αυτό ήταν. Το βουητό των αυτοκινήτων που διέσχιζαν τη λεωφόρο κάτω απ’ τη βεράντα είχε σταματήσει. Τα κορναρίσματα και ο θόρυβος των κινητήρων τους, τα μαρσαρίσματα των δικύκλων, ακόμα και το ενοχλητικό ντάπα-ντούπα απ’ τα ηχεία των ηλιθίων που οδηγούσαν ακούγοντας μουσική στη διαπασών για να κάνουν φιγούρα, είχαν εξαφανιστεί τελείως. Είχαν δώσει τη θέση τους σε μια αλλόκοτη σιγαλιά που κρεμόταν γύρω του σαν υγρή κουβέρτα… Θα’ λεγε κανείς πως ολόκληρος ο φασαριόζικος έξω κόσμος είχε εξαφανιστεί από τη μια στιγμή στην άλλη, έτσι απλά, σαν την εικόνα μιας τηλεόρασης που κάποιος τη βγάζει απ’ τη πρίζα.\nΕκείνη τη στιγμή φοβήθηκε. Κυριεύτηκε από ένα συναίσθημα που ήταν πανάρχαιο και ενστικτώδες, μια αρχέγονη αντίδραση απέναντι σ’ εκείνη τη δυσοίωνη και εντελώς αφύσικη απουσία κάθε θορύβου. Τα γόνατά του άρχισαν να τρέμουν. Το τρίξιμο της εφημερίδας που απλωνόταν πάνω τους ακούστηκε εκκωφαντικό μέσα στην παράξενη εκείνη ησυχία, σαν το προειδοποιητικό κροτάλισμα ενός θυμωμένου ερπετού της ερήμου.\nΤο φως του λαμπατέρ τρεμόπαιξε. Εκείνος τινάχτηκε σαν να τον είχε τσιμπήσει σκορπιός και στράφηκε προς το μέρος του με αγωνία καθώς η σκέψη ότι μετά την παράξενη εκείνη σιωπή θα ερχόταν και το σκοτάδι, τον έκανε να παγώσει. Ευτυχώς όμως, μόλις έσφιξε το λαμπτήρα στο ντουί του, το φως σταθεροποιήθηκε και πάλι.\n-«Καλησπέρα. Ελπίζω να μην σας τρόμαξα πάρα πολύ!»\nΟ Γιάννης έμεινε ακίνητος, καθισμένος ακόμα στην πολυθρόνα με την εφημερίδα στα γόνατά του και το δεξί του χέρι χωμένο στο σκιάδι του λαμπατέρ. Έστρεψε το κεφάλι του αργά-αργά προς το μέρος απ’ όπου είχε ακουστεί εκείνη η ευγενική και απαλή φωνή και αντίκρισε έναν μικρόσωμο άνδρα μέσης ηλικίας, άψογα ντυμένο μ’ ένα καλοραμμένο κοστούμι από σκουρόχρωμο βελούδο, να κάθεται απέναντί του, σε κάποια απ’ τις υπόλοιπες πολυθρόνες του καθιστικού, και να τον κοιτάζει χαμογελώντας καλοκάγαθα.\n-«Ποιος είστε;» τον ρώτησε κατάπληκτος.\n-«Είμαι ο διάβολος,» του απάντησε εκείνος, «ο άρχοντας του σκότους αυτοπροσώπως. Και έχω έρθει απόψε εδώ πέρα για να πραγματοποιήσω τρεις επιθυμίες σας, με το γνωστό αντίτιμο φυσικά!»\nΟ Γιάννης ξαναβούλιαξε στην αγκαλιά της πολυθρόνας και απέμεινε να κοιτάζει τον απρόσκλητο επισκέπτη ακίνητος, υπερβολικά έκπληκτος για να μπορέσει να κάνει κάτι άλλο.\n-«Τι εννοείται όταν λέτε ότι είστε ο διάβολος;» τον ρώτησε αμήχανα, «δηλαδή υποστηρίζετε ότι είστε ο Βελζεβούλης; Ο σατανάς;»\nΗ σιωπή που κρεμάστηκε ανάμεσά τους ήταν τόσο εύγλωττη που ο ηλικιωμένος κύριος πρόσθεσε:\n-«Δεν με πιστεύετε;»\n-«Ομολογώ πως όχι,» ήταν η ευγενική απάντηση του Γιάννη, «αλλά, όποιος και να ‘στε, θα σας παρακαλέσω να μιλάτε πιο σιγανά γιατί η Ιουλία, η γυναίκα μου, κοιμάται στην κρεβατοκάμαρά μας και δεν θέλω να την ξυπνήσουμε!»\n-«Το γνωρίζω αυτό,» τον πληροφόρησε ο συνομιλητής του. «Αλλά μην ανησυχείτε καθόλου. Δεν πρόκειται να ξυπνήσει για τον απλούστατο λόγο ότι ο ήχος των φωνών μας δεν θα ξεπεράσει ποτέ τα όρια αυτού του σαλονιού.»\n-«Εσείς το προκαλείτε αυτό;»\n-«Μα φυσικά. Είμαι ο άρχοντας του κακού. Μπορώ και κάνω ότι θέλω!»\nΟ Γιάννης τον κοίταξε αμίλητος, χωρίς να του απαντήσει. Περιεργάστηκε με το βλέμμα του τον παράξενο εκείνο τύπο και κατέληξε στο συμπέρασμα ότι ήταν πολύ λιγότερο τρομακτικός απ’ όσο θα έπρεπε. Τα χαρακτηριστικά του προσώπου του ήταν πράα και ευγενικά και το βλέμμα του μάλλον καλοκάγαθο. Τα κόκκινα μάτια και τα κέρατα που θα περίμενε κανείς να τον στολίζουν, έλαμπαν δια της απουσίας τους.\n-«Δεν με πιστεύετε έτσι;» τον ξαναρώτησε εκείνος χωρίς να δείχνει θυμωμένος απ’ αυτό το γεγονός, «Α, μα τότε θα πρέπει να κάνω κάτι πιο δραστικό για να σας αλλάξω γνώμη!» Με το που είπε αυτά τα λόγια, κροτάλισε τα δάχτυλά του και το χαλί που κάλυπτε το πάτωμα του καθιστικού, άρχισε να μεταβάλλεται:\nΤα στυλιζαρισμένα λουλούδια του που περικύκλωναν ένα κεντρικό μοτίβο από αλληλό-εμπλεκόμενους μαιάνδρους κινήθηκαν ξαφνικά και ξεδιπλώθηκαν προς τα πάνω. Μπροστά στα έκπληκτα μάτια του Γιάννη μεγάλωσαν σε μέγεθος, έγιναν τρισδιάστατα και αφού ξεπρόβαλλαν μέσα απ’ το υλικό του χαλιού, σχημάτισαν ένα μικρό λιβάδι που άρχισε να φωσφορίζει αχνά κάτω απ’ το απαλό φως του λαμπατέρ εκπέμποντας μια γαλαζωπή λάμψη που ήταν ψυχρή και ομοιόμορφή, σαν τη φωταύγεια που εκπέμπουν οι παράξενοι οργανισμοί που ζουν στ’ ανήλιαγα βάθη των ωκεανών. Το κεντρικό μοτίβο με τους μαιάνδρους μεταμορφώθηκε σε μια στρογγυλή λιμνούλα από καταγάλανο νερό που κυμάτιζε απαλά. Ο Γιάννης που είχε μαζέψει τα πόδια του ώστε να μην τ’ ακουμπούν τα πέταλα των αφύσικων εκείνων λουλουδιών, ξανακοίταξε τον επισκέπτη του με κομμένη την ανάσα.\n-«Με πιστεύετε τώρα;» τον ρώτησε αυτός μ’ ένα μελιστάλαχτο χαμόγελο. Ο Γιάννης ξαναμελέτησε το πρόσωπό του που διαγραφόταν ανάγλυφο κάτω απ’ το διπλό φως του αλλόκοτου λιβαδιού και του λαμπατέρ και απέτυχε για άλλη μια φορά να διακρίνει το παραμικρό χαρακτηριστικό που θα πρόδιδε την καταχθόνια φύση του. Τα μάτια του εξακολουθούσαν να τον κοιτάζουν γλυκά και φωτεινά, το πρόσωπό του παρέμενε πράο και καλοσυνάτο. Κι όμως, αυτός ο ευγενικός και χαριτωμένος εκείνος άνθρωπος μόλις είχε μεταμορφώσει το χαλί του σε βοτανικό κήπο…\n-«Σας πιστεύω» του απάντησε με βαριά φωνή.\n-«Πολύ καλά,» ήταν το σχόλιο του διαβόλου, «και τώρα μπορούμε να ξεκινήσουμε το παιχνίδι μας. Τις τρείς ευχές που σας είπα.»\n-«Ένα λεπτό, ένα λεπτό!» τον έκοψε ο Γιάννης, «για ποιο λόγο το κάνετε αυτό; Και γιατί διαλέξατε εμένα; Και γιατί πιστεύετε ότι θα συμφωνήσω να κάνω κάτι που θα θέσει σε κίνδυνο την αθάνατη ψυχή μου;»\nΟ διάβολος σταύρωσε τα χέρια πάνω στο στήθος του και πήρε μια υπομονετική έκφραση, λες και προσπαθούσε να εξηγήσει ένα πολύ απλό θεώρημα σ’ έναν εξαιρετικά αργόστροφο μαθητή:\n-«Η αποψινή μου επίσκεψη αποτελεί το αποτέλεσμα μιας συμφωνίας που έχω κάνει με τον θεό,» άρχισε να του λέει, «Κάθε εκατό χρόνια περίπου, επισκέπτομαι έναν άνθρωπο και του κάνω μια συγκεκριμένη πρόταση: Να πραγματοποιήσω τρεις ευχές του με αντάλλαγμα την ψυχή του. Μ’ αυτόν τον τρόπο παρακολουθούμε την εξέλιξη του ανθρώπινου είδους στο διάβα των αιώνων. Μέχρι τώρα βέβαια, τα συμπεράσματά μας υπήρξαν μάλλον απογοητευτικά. Οι απαιτήσεις των ανθρώπων είναι υπερβολικά στερεότυπες και βαρετές. Σεξ, νιάτα και εξουσία κυρίως. Εσείς άραγε, θα αποτελέσετε τη μεγάλη εξαίρεση;»\n-«Κι αν αρνηθώ να παίξω το παιχνίδι σας;» τον ρώτησε ο Γιάννης επιφυλακτικά.\n-«Φοβάμαι πως δεν έχετε αυτή την επιλογή,» του απάντησε ο διάβολος με μια φωνή που ξαφνικά ακούστηκε βαθιά και δυσοίωνη, σχεδόν σπηλαιώδης. Ταυτόχρονα ένα παγερό κύμα αέρα κυκλοφόρησε μέσα στο σαλόνι και χτύπησε τον Γιάννη στο πρόσωπο. Εκείνος ένιωσε την καρδιά του να χάνει ένα χτύπο αλλά δεν επέτρεψε στον πανικό που ανασάλεψε μέσα του να τον κυριεύσει.\n-«Ότι θέλω;» ρώτησε τον άρχοντα του σκότους, «το σπίτι των ονείρων μου για παράδειγμα;»\n-«Όπως επιθυμείτε!» αναφώνησε ο διάβολος κροταλίζοντας τα δάχτυλα του μ’ ενθουσιασμό. Και μέσα σε μια στιγμή, το μισοσκότεινο σαλόνι με τα παλαιικά έπιπλα και τους παλιομοδίτικους πίνακες εξαφανίστηκε και τη θέση του πήρε ένα βαθύ σκοτάδι.\nΟ Γιάννης ανοιγόκλεισε τα μάτια του θαμπωμένος από ένα εκτυφλωτικό κύμα φωτός. Σκούπισε τα δάκρυά του και ανακάλυψε ότι στεκόταν όρθιος, στο κέντρο μιας υπέροχης σάλας που έμοιαζε με αίθουσα χορού. Ήταν μακρόστενη στο σχήμα, με χρυσοποίκιλτους τοίχους και ολόσωμους καθρέφτες που αντανακλούσαν τις λάμψεις κάτι πελώριων πολυελαίων από αστραφτερό κρύσταλλο. Στη μια της πλευρά, σε όλο της το μήκος, διαγραφόταν τοξωτά πορτοπαράθυρα που έβγαζαν σ’ έναν φαρδύ εξώστη από γυαλιστερό μάρμαρο και στη γλυκιά γαλήνη μιας καλοκαιριάτικης νύχτας που φωτιζόταν απ’ τη λάμψη ενός ολοστρόγγυλου φεγγαριού. Πιο μακριά, πέρα από κάτι περίτεχνα κάγκελα από σφυρήλατο σίδερο, απλώνονταν υπέροχοι κήποι και περιποιημένες δεντροστοιχίες που κατέληγαν στην ακύμαντη επιφάνεια μιας πελώριας λίμνης. Στην απέναντι όχθη της υψωνόταν μια χιονισμένη κορυφογραμμή που άστραφτε σαν ασημένια στο φως της πελώριας σελήνης. Η σιγαλιά της νύχτας διακόπτονταν απ’ το μελωδικό τραγούδι κάποιου αηδονιού που κελαηδούσε ξέγνοιαστο μέσα στις φυλλωσιές των δέντρων ενώ το απαλό αεράκι που γλιστρούσε ανάμεσα από τα πορτοπαράθυρα, άγγιζε το πρόσωπό του φορτωμένο με τ’ αρώματα ανθισμένων νυχτολούλουδων.\n-«Που βρίσκομαι;» αναρωτήθηκε μεγαλόφωνα.\n-«Στο σπίτι των ονείρων σας.» του απάντησε η φωνή του διαβόλου. Ο Γιάννης αναπήδησε σαν να τον είχε τσιμπήσει σκορπιός και κοίταξε γύρω του αλαφιασμένος αλλά ο ιδιοκτήτης της απαλής εκείνης φωνής είχε γίνει αόρατος.\n-«Έτσι ακριβώς δεν ήταν το παλάτι που είχατε δει μικρός σε κάποιο βιβλίο και είχατε ευχηθεί ολόψυχα να γίνει κάποια μέρα δικό σας;»\n-«Έτσι ακριβώς,» συμφώνησε ο Γιάννης, «αλλά πέρασαν τόσα και τόσα χρόνια από τότε!»\n-«Η πρώτη σας ευχή πραγματοποιήθηκε,» πρόσθεσε ο σατανάς με μια μικρή νότα αυτάρεσκης ικανοποίησης, «σας υπενθυμίζω ότι έχετε δύο ακόμα ευχές στη διάθεσή σας.»\nΟ Γιάννης άνοιξε το στόμα του για να του εξηγήσει ότι η ερώτηση που του είχε κάνει στο σαλόνι του σπιτιού του ήταν εντελώς θεωρητική και αποσκοπούσε στο να καταλάβει τι εννοούσε όταν του είχε πει ότι θα πραγματοποιούσε τις τρεις εκείνες ευχές, αλλά τελικά προτίμησε να παραμείνει σιωπηλός. Ένιωσε ωστόσο παγιδευμένος, μπλεγμένος σε μια τρομακτική περιπέτεια που αποκλείεται να είχε ευχάριστη κατάληξη. Πήρε μια βαθιά αναπνοή για να συνέλθει και αναρωτήθηκε πως επέτρεπε ο παντοδύναμος θεός να συμβαίνει κάτι τέτοιο σε κάποιο απ’ τα παιδιά του αλλά και πάλι, αφού άφηνε να συμβαίνουν τόσα και τόσα φριχτά πράγματα στον κόσμο καθημερινά και να υποφέρουν τόσοι αθώοι άνθρωποι, με ποια λογική θα μπορούσε να ελπίζει ότι θα καταδεχόταν ν’ ασχοληθεί προσωπικά μαζί του;\nΠερπάτησε με βήματα αβέβαια και ασταθή μέχρι το κοντινότερο πορτοπαράθυρο κυριευμένος από ένα ανεξέλεγκτο κύμα τρόμου ενώ η καρδιά του γοργοχτυπούσε βροντερά. Πως θα κατάφερνε να ξεγελάσει τον αντίπαλό του και να μην καταλήξει στα καζάνια της κόλασης;\nΚαθώς πλησίαζε το πορτοπαράθυρο που έβγαζε στον εξώστη και στους κήπους, αντίκρισε το είδωλό του σ’ έναν απ’ τους ολόσωμους καθρέφτες που στόλιζαν τους τοίχους της μακρόστενης αίθουσας. Σταμάτησε για μια στιγμή και περιεργάστηκε τον εαυτό του. Έμοιαζε εντελώς γελοίος, ένας παχουλός γέροντας με καράφλα και γυαλιά που φορούσε ακόμα τις παντόφλες του και μια μεταξωτή ρόμπα πάνω απ’ τα ρούχα του, ολοκληρωτικά αταίριαστος με την εκθαμβωτική εκείνη αίθουσα που ήταν αντάξια ενός αυτοκράτορα. Ένιωσε μόνος ξαφνικά, αδύναμος και ανόητος. Τα χέρια του χώθηκαν στις τσέπες της ρόμπας του και έσκυψε το κεφάλι κυριευμένος από ένα πικρό κύμα αποθάρρυνσης. Και τότε τα δάχτυλά του έπιασαν ένα μικρό τετράγωνο αντικείμενο που φώλιαζε μέσα στη δεξιά του τσέπη. Το αναγνώρισε στη στιγμή. Ήταν το μικρό εικόνισμα του αρχάγγελου Μιχαήλ που η Ιουλία, η γυναίκα του, πάντα έβαζε στις τσέπες του, όπου κι αν πήγαινε, γιατί θεωρούσε ότι έτσι αυτός ο άγγελος θα τον προστάτευε από κάθε κακό. Η Ιουλία. Η γλυκιά του γυναίκα που είχε μοιραστεί μαζί του της ζωής της εδώ και πενήντα ολόκληρα χρόνια. Θυμήθηκε την πρώτη φορά που την είχε αντικρίσει και για μια στιγμή το μυαλό του ταξίδεψε στο παρελθόν και ξέχασε την χρυσοποίκιλτη αίθουσα, το διάβολο και τον θανάσιμο κίνδυνο που τον απειλούσε.\nΚαι τότε του ήρθε μια ιδέα, κάτι σαν νοητικό πυροτέχνημα που ξεδιπλώθηκε ανάμεσα στις σκοτεινές του σκέψεις σαν διάπυρο λουλούδι, μια τρελή έμπνευση που τον έκανε να χαμογελάσει πλατιά.\n-«Είμαι έτοιμος για τη δεύτερη ευχή μου,» είπε στον καταχθόνιο βασανιστή του που τον παρακολουθούσε αμίλητος και αθέατος.\n-«Επιθυμώ να βρεθώ στο σταθμό του ηλεκτρικού στο Μοναστηράκι, στο έτος 1960, στις 11.50 το βράδυ, στις δεκαπέντε Δεκεμβρίου ακριβώς!» φώναξε δυνατά.\nΈνας παγερός άνεμος άγγιξε το πρόσωπό του σαν υγρή παλάμη και έκανε τα ρούχα που φορούσε ν’ ανεμίσουν. Μια χούφτα από κρύες σταγόνες βροχής έπεσαν πάνω του και κύλησαν στους ώμους της μεταξωτής του ρόμπας. Άνοιξε τα μάτια του και αντίκρισε την σκοτεινή αποβάθρα του ηλεκτρικού σιδηροδρόμου όπως ήταν κάποτε, κακοφωτισμένη και άδεια, περικυκλωμένη από μια Αθήνα με πολύ λιγότερα αυτοκίνητα και φώτα, με χαμηλότερα κτίρια και πολύ περισσότερους κήπους και αυλές. Το φάλτσο τραγούδι ενός μεθυσμένου που έβγαινε τρεκλίζοντας από κάποιον από τους τεκέδες που υπήρχαν τότε στο Μοναστηράκι, ράγισε τη σιωπή. Σύντομα το διαδέχτηκε το διαπεραστικό σφύριγμα ενός οργάνου της τάξης που έκανε την περιπολία του στα κακόφημα στενά και ετοιμαζόταν να μπουζουριάσει τον άτυχο εκείνο μπεκρή με την κατηγορία της αλητείας. Μια διάχυτη οσμή ψητού κρέατος απλωνόταν στον αέρα προερχόμενη απ’ τα σουβλατζίδικα και τα ταβερνεία της περιοχής. Η ακρόπολη φάνταζε πίσω από την πλάτη του σαν ένας σκοτεινός λόφος με παράξενο σχήμα, αφώτιστη ακόμα απ’ τους διακοσμητικούς προβολείς που επρόκειτο να τοποθετηθούν πολύ αργότερα. Τα νεοκλασικά κτίρια που έμελλε να μεταμορφωθούν σε καφέ και εστιατόρια ήταν έρημα τα περισσότερα και αμπαρωμένα. Από τα παράθυρα κάποιου γειτονικού σπιτιού ακουγόταν το ρεφρέν ενός σουξέ της εποχής που είχε πολλά χρόνια να το ακούσει. Τα ελάχιστα ηλεκτρικά φώτα που έλαμπαν γύρω απ’ το σταθμό διαγράφονταν περιβεβλημένα από άυλα φωτοστέφανα υγρασίας.\nΉταν μια κρύα και βροχερή χειμωνιάτικη νύχτα. Ακριβώς όπως τη θυμόταν. Η νύχτα όπου όλα έμελλε ν’ αλλάξουν..\nΟ Γιάννης περιέτρεξε με το βλέμμα του την έρημη αποβάθρα και διέκρινε στην απέναντι άκρη της μια μοναχική φιγούρα που στεκόταν όρθια και κοίταζε αμίλητη και ακίνητη τις ράγες σαν άγαλμα. Ήταν μια κοπέλα ντυμένη με τα βαριά και μάλλον φτωχικά ρούχα μιας κόρης βιοπαλαιστών που σίγουρα έβγαζαν το μεροκάματό τους σε κάποια απ’ τις βιοτεχνίες του Ρέντη. Τα μαλλιά της, ίσια και μακριά, κάλυπταν τους ώμους της σαν ένα απαλό σάλι από γυαλιστερό έβενο. Στη συνέχεια του βλέμμα του εστιάστηκε σε κάποιο άλλο σημείο της αποβάθρας, όπου, πάνω σ’ ένα βρώμικο παγκάκι από σφυρήλατο σίδερο καθόταν ένας νεαρός. Ήταν ένα αδύνατο και ντροπαλό αγόρι με κοντοκουρεμένα μαύρα μαλλιά. Φορούσε γυαλιά και το πρόσωπό του ήταν ξυρισμένο. Κρατούσε στα χέρια του ένα βιβλίο με βαρύ εξώφυλλο. Εκείνη τη στιγμή το είχε αφήσει να κείτεται κλειστό στα γόνατά του και κοίταζε προς το μέρος της κοπέλας αναποφάσιστος.\nΔεν είχε καιρό για χάσιμο. Ο χρόνος γλιστρούσε ανάμεσα απ’ τα δάχτυλά του σαν το νερό. Πήρε μια βαθιά αναπνοή, ανασκουμπώθηκε, έσφιξε τη ζώνη της ρόμπας γύρω απ’ τη μέση του και πλησίασε τον νεαρό με αποφασιστικά βήματα. Οι μαλακές παντόφλες που φορούσε μεταμόρφωσαν τις κινήσεις του σε μια σειρά από αθόρυβες φιγούρες. Στάθηκε μπροστά απ’ τον μοναχικό βιβλιόφιλο και ακούμπησε το χέρι του πάνω στον δεξί του ώμο. Εκείνος γύρισε και τον κοίταξε ξαφνιασμένος. Το πρόσωπό του έμοιαζε πολύ αθώο, με απαλές γραμμές, τα μάτια του διαγράφονταν μεγάλα και ονειροπόλα, γαλανά σαν ηλιόλουστες λίμνες.\n-«Άκουσε με προσεκτικά,» του είπε ο Γιάννης με ψιθυριστή αλλά προστακτική φωνή, «σε λένε Γιάννη και είσαι πρωτοετής φοιτητής της Νομικής Αθηνών, έτσι δεν είναι;»\n-«Μάλιστα…» του απάντησε ο νεαρός, κοιτάζοντας τον κατάπληκτος, από πάνω μέχρι κάτω.\n-«Ο πατέρας σου σκοτώθηκε στην κατοχή, σ’ ένα μπλόκο που έστησαν οι Γερμανοί έξω από το σπίτι σας και εσένα σε μεγάλωσε η μάνα σου με τη βοήθεια ενός θείου σου που ήρθε να μείνει μαζί σας και που εσύ δεν τον συμπαθείς και πολύ γιατί σου φέρεται λες και είσαι δικός του γιός.»\n-«Έτσι είναι,» είπε ο νεαρός, «αλλά εσείς ποιός….»\n-«Άκουσε με σε παρακαλώ,» τον έκοψε ο Γιάννης, «Η κοπέλα που στέκεται στην άκρη της αποβάθρας ονομάζεται Ιουλία. Είναι από πολύ φτωχή οικογένεια και μόλις έμαθε ότι πρέπει να εγκαταλείψει τα όνειρά της για σπουδές γιατί οι δικοί της σκοπεύουν να της βρουν δουλειά ως παραδουλεύτρα. Όταν την γνωρίσεις θα σου αρέσει πολύ. Για να είμαστε ειλικρινείς, θα την ερωτευτείς και αυτή εσένα και θα ζήσετε ευτυχισμένοι, μαζί για πολλά- πολλά χρόνια.»\nΟ νεαρός έκανε να σηκωθεί όρθιος αλλά το χέρι του Γιάννη ξανάπεσε βαρύ πάνω στον ώμο του και τον εμπόδισε.\n-«Άκουσε με προσεκτικά, σε παρακαλώ,» του είπε για τρίτη και τελευταία φορά. «Αν δεν πας αυτή τη στιγμή να της μιλήσεις, θα κάνεις το μεγαλύτερο λάθος της ζωής σου. Η Ιουλία ετοιμάζεται να αυτοκτονήσει. Μόλις έρθει το τραίνο θα πέσει στις ράγες και αυτό θα την πολτοποιήσει. Είναι απελπισμένη γιατί πιστεύει ότι θα περάσει μια ζωή μίζερη και δίχως ελπίδα. Δεν έχει ιδέα για την ευτυχία που την περιμένει. Αν όμως την πλησιάσεις τώρα και της μιλήσεις θα ζήσετε μαζί για πάντα, ευτυχισμένοι, θα παντρευτείτε και θα έχετε όλα όσα ονειρεύεστε.»\n-«Μα ποιος είστε επιτέλους;» τον ρώτησε ο νεαρός όλο και περισσότερο κατάπληκτος.\n-«Μ’ έστειλε ο φύλακας άγγελός σας,» του είπε στα πεταχτά ο Γιάννης, «και θέλω αυτή τη στιγμή να ξεπεράσεις όλους σου τους φόβους και να κάνεις αυτό που σου λέω.»\nΟ νεαρός φάνηκε να βγαίνει μέσα από μια ελαφριά νάρκη. Κούνησε το κεφάλι του καταφατικά, σηκώθηκε όρθιος και άρχισε να περπατάει προς το μέρος της κοπέλας που κοίταζε τις ράγες του τραίνου σαν υπνωτισμένη. Ο Γιάννης τον είδε να την πλησιάζει, εκείνη να στρέφει το βλέμμα της προς το μέρος του και να κάνει ένα βήμα προς τα πίσω, μακριά από την άκρη της τσιμεντένιας αποβάθρας. Χαμογέλασε ικανοποιημένος.\n-«Είσαστε ευχαριστημένος απ’ την πραγματοποίηση της δεύτερης ευχής σας;» ακούστηκε τότε η φωνή του διαβόλου πίσω από την πλάτη του. Ο Γιάννης σκίρτησε ξαφνιασμένος, έστρεψε το βλέμμα του προς το μέρος του και τον αντίκρισε να κάθεται δίπλα του, στο παγκάκι, καλοντυμένο, άψογο μέσα στο τέλεια ραμμένο κοστούμι του. Χαμογελούσε αυτάρεσκα και για πρώτη φορά τα δόντια του έλαμψαν κάπως αφύσικα λευκά μέσα στο σκοτάδι.\n-«Είμαι απόλυτα ευχαριστημένος,» του απάντησε καθώς ξανάρχισε να παρακολουθεί το νεαρό ζευγάρι που τώρα είχε πιάσει την κουβέντα. Και ανακάλυψε ότι το εννοούσε.\n-«Τότε νομίζω ότι έχει έρθει η στιγμή να μου εκφράσετε την τρίτη και τελευταία επιθυμία σας και να τελειώνουμε με το μικρό μας παιχνιδάκι, δεν νομίζετε;»\n-«Βεβαίως!» του απάντησε ο Γιάννης στέλνοντάς του ένα χαμόγελο που ήταν εξίσου λαμπερό με το δικό του.\n-«Που λες, η τρίτη και τελευταία ευχή μου είναι η εξής: Θέλω να ξεκουμπιστείς από’ δω, να πας στον αγύριστο απ’ όπου δεν θα ξαναενοχλήσεις ποτέ, ούτε εμένα, ούτε και τη γυναίκα μου εις τους αιώνες των αιώνων αμήν!»\nΤο χαμόγελο του διαβόλου πάγωσε σιγά-σιγά και μετατράπηκε σ‘ έναν μορφασμό τρομακτικής οργής. Τα μάτια του άστραψαν κατακόκκινα σαν πυρακτωμένα κάρβουνα και μια μυρωδιά θειαφιού μόλυνε τον αέρα.\nΩστόσο ο Γιάννης δεν τον φοβήθηκε. Συνέχισε να τον κοιτάζει κατάματα ενώ ένιωθε το δικό του χαμόγελο να πλαταίνει όλο και πιο πολύ πάνω στο πρόσωπό του. Μετά τα πάντα έσβησαν γύρω του, ο έρημος σταθμός, το σκοτάδι και η βροχή, η αρχαϊκή Αθήνα και οι γραφικοί θόρυβοι της περασμένης εκείνης εποχής.\nΆνοιξε τα μάτια του και βρέθηκε για άλλη μια φορά καθισμένος στην αγαπημένη του πολυθρόνα, με την κούπα της ζεστής σοκολάτας να μοσχομυρίζει και να γεμίζει τ’ όμορφο και φιλόξενο σαλόνι του με το υπέροχο άρωμά της. Το χαλί είχε ξαναποκτήσει και πάλι την συνηθισμένη του μορφή και το απαλό φως του λαμπατέρ σκορπούσε απαλές σκιές στις γωνίες. Δίπλωσε την εφημερίδα που ήταν ακόμα απλωμένη πάνω στα γόνατά του, την ακούμπησε στο πλάι της πολυθρόνας και σηκώθηκε όρθιος, πλημμυρισμένος από ένα πρωτόγνωρο κύμα θριαμβευτικής χαράς.\nΣτη συνέχεια περπάτησε μέχρι την κρεβατοκάμαρα όπου, ξαπλωμένη στο δεξί της πλευρό, με το δεξί της χέρι ακουμπισμένο στο μάγουλό της σαν μικρό παιδί που έχει αποκοιμηθεί ακούγοντας κάποιοι συναρπαστικό παραμύθι, κοιμόταν μια ηλικιωμένη γυναίκα με γλυκά χαρακτηριστικά και ευγενικό μέτωπο. Τα μαλλιά της που ήταν ασημένια και πυκνά ακόμα απλώνονταν στο μαξιλάρι της σαν ένα αραχνοΰφαντο φωτοστέφανο. Η Ιουλία. Η γυναίκα του και ο ένας και μοναδικός έρωτας της ζωής του. Αυτή που τον είχε κάνει ευτυχισμένο, που είχε μοιραστεί μαζί του κυριακάτικα πρωινά και καλοκαιριάτικα ηλιοβασιλέματα σε ακριτικά νησιά και επαρχιακές κωμοπόλεις όπου ασκούσε το επάγγελμα του Εισαγγελέα. Πάντοτε πίστευε ότι η πρώτη τους συνάντηση, τότε στο σταθμό του ηλεκτρικού, όπου, σπρωγμένη από μια νεανική επιπολαιότητα ετοιμαζόταν να πεθάνει, οφειλόταν σ’ ένα θαύμα, στη θεία παρέμβαση κάποιου φύλακα αγγέλου που της είχε σώσει τη ζωή. Όταν της αφηγήθηκε πως είχε εμφανιστεί απ’ το πουθενά ο αλλόκοτος εκείνος γέρος που ήξερε όλα του τα μυστικά και τον είχε παροτρύνει να τη σταματήσει, είχε μείνει κατάπληκτη, πλημμυρισμένη από βαθύ δέος. Και γιατί όχι άλλωστε; Ήταν σίγουρα μια καίρια παρέμβαση χάρη στην οποία είχαν ζήσει μια ευτυχισμένη ζωή, προστατευμένοι από κάθε κακό. Η Ιουλία, γεμάτη ευγνωμοσύνη γι’ αυτό το γεγονός, είχε αγοράσει δύο πανομοιότυπες εικονίτσες του αρχάγγελου Μιχαήλ και επέμενε να τις έχουν πάντα κοντά τους σαν φυλαχτά, όπου και αν βρίσκονταν, ακόμα και μέσα στο σπίτι.\nΟ Γιάννης αναστέναξε απαλά, έσκυψε πάνω απ’ το κρεβάτι και τη φίλησε στο μάγουλο. Στη συνέχεια ξάπλωσε δίπλα της και περίμενε να τον πάρει απαλά-απαλά ο ύπνος.\nΕρρικος Σμυρναιος, Copyright 2010\nΑπο το : Ονειροπαρμένες Απάτητες Διαδρομές\nΕτικέτες ΔΙΗΓΗΜΑ, ΛΟΓΟΤΕΧΝΙΑ, ΣΜΥΡΝΑΙΟΣ ΕΡΡΙΚΟΣ\nΞωτικό-νεραιδόπαρμένος Φαντασιόπληκτος Με Οργιώδης Φαντασία Συγγραφέας 12 Φεβρουαρίου 2010 - 10:15 π.μ.\nΕχετε την Αδεια μας για οποιοδηποτε κειμενο αναρτουμε στο blog μας, φυσικα οσο συνοδευεται με το ονομα του συγγραφεα και το λινκ του blog.\nΠαντως εδω κανεται υπεροχη δουλεια.


Πώς να διαχειριστείτε την εποχική κατάθλιψη | clickatlife\nΠώς να διαχειριστείτε την εποχική κατάθλιψη\nΤα Χριστούγεννα υποτίθεται πως είναι μια περίοδος χαράς και γιορτής, όμως για πολλούς κάθε άλλο παρά αυτό συμβαίνει.\nΗ κατάθλιψη μπορεί να εμφανιστεί κάθε εποχή του χρόνου, όμως ο Νοέμβριος και ο Δεκέμβριος μπορεί να είναι ιδιαίτερα δύσκολοι μήνες για πολλούς. Οι λόγοι για τους οποίους μπορεί να βιώσει κανείς κατάθλιψη την εποχή των εορτών είναι πολλοί, αλλά υπάρχουν ορισμένα πράγματα που μπορείτε να κάνετε για τη διαχειριστείτε.\nΗ κοινωνική απομόνωση, ειδικά αυτή την εποχή, είναι ένα από τα πιο συχνά σημάδια κατάθλιψης που εμφανίζεται την περίοδο των εορτών. Ορισμένοι μπορεί να έχουν μικρό κοινωνικό κύκλο ή περιορισμένες ευκαιρίες για κοινωνικές συναναστροφές, όμως ένα από τα πρώτα σημάδια εποχικής κατάθλιψης είναι η απομόνωση και η αποφυγή κοινωνικών επαφών.\nΑυτή η απομόνωση μπορεί να δημιουργήσει αισθήματα μοναξιάς, εντείνοντας ακόμα περισσότερο τα συμπτώματα της κατάθλιψης. Ο πιο άμεσος τρόπος για να διαχειριστείτε την κοινωνική απομόνωση είναι να επικοινωνήσετε με φίλους και συγγενείς για στήριξη. Μια κουβέντα με έναν καφέ μπορεί είναι μια καλή αρχή για να ξεδιαλύνετε τα συναισθήματά σας και στη συνέχεια να αναζητήσετε λύσεις στα προβλήματα που σας απασχολούν και σας φέρνουν δυστυχία.\nΟ χαμός ενός αγαπημένου προσώπου αναμφίβολα προκαλεί μεγάλη στενοχώρια οποιαδήποτε εποχή του χρόνου, όμως την περίοδο των εορτών μπορεί να ακόμα πιο δύσκολη η κατάσταση. Ένας από τους αποτελεσματικότερους τρόπους για να αποφύγετε τα συναισθήματα κατάθλιψης είναι να δημιουργήσετε νέες παραδόσεις – εάν συνήθως περνάτε τις γιορτές στο σπίτι, για παράδειγμα, οργανώστε ένα οικογενειακό ταξίδι. Αυτό θα σας βοηθήσει να μη μένετε στο παρελθόν και να εστιάσετε στο παρόν και το μέλλον καθώς και τους ανθρώπους που βρίσκονται στη ζωή σας και σας φέρνουν χαρά.\nΠαράλληλα είναι σημαντικό να μην ενδίδετε στις εποχικές πιέσεις απλά και μόνο για να διατηρείτε «τα προσχήματα». Δεν χρειάζεται να κάνετε κάτι το οποίο σας κάνει να νιώθετε άβολα και θα χρειαστεί να βρείτε δύναμη να εκφράσετε την γνώμη σας. Η καταναλωτική μανία για δώρα και οι υποχρεωτικές κοινωνικές υποχρεώσεις μπορεί να λειτουργούν καταπιεστικά, οπότε μη διστάσετε να πείτε όχι και μη νιώθετε άσχημα εάν απλά θέλετε να τα αποφύγετε.\nΟ εθελοντισμός και ο αθλητισμός μπορεί να είναι ιδανικές «εναλλακτικές» στις πιο «παραδοσιακές» δραστηριότητες, καθώς μπορούν να βελτιώσουν τη διάθεση. Ακόμα και μια βόλτα σε ένα πάρκο ή την εξοχή μπορεί να βοηθήσει τα μέγιστα για να χαλαρώστε και να ανακουφιστείτε όταν νιώθετε καταβεβλημένοι.


Καλομοίρα – Γ. Μπούσαλης: 3,5 χρόνια παντρεμένοι και ερωτευμένοι! Φωτογραφίες - Tlife.gr\n13.03.2014 | 07:00\nΕίναι στα καλύτερά τους και δεν τον κρύβουν. Ο λόγος για την Καλομοίρα και τον Γιώργο Μπούσαλη που ήρθαν στην Ελλάδα, αφήνοντας τα μικρά τους αγγελούδια στο σπίτι, και συνδύασαν δουλειά και διασκέδαση.\nΠριν από 3,5 χρόνια το ζευγάρι ενώθηκε με τα ιερά δεσμά του γάμου (ήταν στα τέλη του Σεπτέμβρη του 2010) και δυο χρόνια αργότερα η Καλομοίρα έφερε στον κόσμο τα δίδυμα αγόρια της που μονοπωλούν το ενδιαφέρον τόσο της ίδιας όσο και του συζύγου της. Και μπορεί τα μωρά να ολοκλήρωσαν την ευτυχία τους, ωστόσο οι δυο τους προσπαθούν πάντα να ξεκλέβουν λίγο χρόνο για να περνούν οι δυο τους, κρατώντας πάντα τον έρωτά τους δυνατό.\nΗ πρόσκληση όμως, για να έρθουν στην Ελλάδα και να τραγουδήσει η Καλομοίρα στον ελληνικό τελικό της Eurovision ήταν κάτι που τους έκανε να χαρούν πολύ και να την αποδεχτούν χωρίς δεύτερη σκέψη. Οι δυο τους έφθασαν μαζί στο Ελευθέριος Βενιζέλος το βράδυ της προηγούμενης Τετάρτης και οι δυο τους δεν χωρίστηκαν καθόλου. (Δες φωτογραφίες από την άφιξη τους στο αεροδρόμιο)\nΔιακριτικά πάντα, ο Γιώργος την συνόδευε σε κάθε της επαγγελματική υποχρέωση και ήταν στο πλευρό της σε κάθε της βήμα. Το TLIFE τους συνάντησε μαζί, τόσο στη μεγάλη βραδιά της Eurovision, όσο και στις πρόβες που εκείνος δεν σταμάτησε να την φροντίζει. (Δες τι έγινε στις πρόβες)\nΚατά τη διάρκεια της πρόβας με τον Claydee, μάλιστα, ο σύζυγός της Καλομοίρας βρισκόταν κάτω από τη σκηνή και δεν σταμάτησε να την τραβά φωτογραφίες για το προσωπικό τους άλμπουμ, να της δίνει συμβουλές και να της λέει τη γνώμη του σε ό,τι του ζητούσε. Μάλιστα, παρόλο που ένιωθε λίγο αμήχανα μπροστά στους φωτογράφους που τους απαθανάτιζαν σε κάθε έξοδο, δεν ήθελε να αφήσει την Καλομοίρα μόνη της.\n“Δεν είμαι πολύ εξοικειωμένος με τους φωτογράφους, είναι όμως η δουλειά της Καλομοίρας. Προσπαθώ να μην φαίνομαι όμως πολύ στις φωτογραφίες που βγαίνει, όταν μας συναντούν έξω”, φαίνεται να λέει στους συνεργάτες της συζύγου του, σύμφωνα με πληροφορίες του TLIFE.\nΌσο για τη διαμονή τους στην Ελλάδα, εκείνος ήταν ιδιαίτερα ενθουσιασμένος. Αν και έμεναν στη Γλυφάδα και χρειάζονταν να κάνουν πολλές καθημερινές μετακινήσεις, οι δυο τους βρήκαν και λίγο χρόνο για να διασκεδάσουν. Λίγες μέρες πριν το show της Eurovision, μάλιστα, διασκέδασαν και στην Πάολα. “Περάσαμε πολύ όμορφα και στο νυχτερινό κέντρο που πήγαμε”, είπε ο Γιώργος.\nΤέλος, αναφορικά με τα δίδυμα... το σίγουρο είναι πως τους έλειψαν όλες αυτές τις μέρες, αλλά όπως αποκάλυψε και η Καλομοίρα στο TLIFE, τα έβλεπαν και τους μιλούσαν μέσω skype πριν κοιμηθούν. (Η συνέντευξη της Καλομοίρας στο TLIFE)\nΗ Καλομοίρα στον ελληνικό τελικό της Eurovision\nClaydee και Καλομοίρα στη σκηνή\nΗ Καλομοίρα με τον Γιώργο στην Αθήνα\nΟ Γιώργος Μπούσαλης στις πρόβες της\nΜια ακόμη φωτογραφία για την Καλομοίρα


[email protected] (Enikonomia.gr) http://www.enikonomia.gr/economy/234186,oaed-archizei-i-katavoli-ton-400-evro-stous-makrochronia-anergous.html http://media.enikonomia.gr/data/photos/resized/125_234186_b4143085c2-abb5f5152fcf2118.jpg Σήμερα, 27 Απριλίου θα ξεκινήσει η καταβολή του επιδόματος των 400 ευρώ από τον ΟΑΕΔ... 4/27/2020 10:36:48 AM 4/27/2020 10:36:48 AM\nδημοσιεύθηκε: 27/04/2020 10:36\nΣήμερα, 27 Απριλίου θα ξεκινήσει η καταβολή του επιδόματος των 400 ευρώ από τον ΟΑΕΔ στους μακροχρόνια άνεργους, όπως είπε ο διοικητής του Οργανισμού, Σπύρος Πρωτοψάλτης στην ΕΡΤ.\nΟ κ.Πρωτοψάλτης τόνισε ότι μέχρι το απόγευμα της Παρασκευής είχαν εγγραφεί στην πλατφόρμα 73 χιλιάδες μακροχρόνια άνεργοι, ποσοστό άνω του 43% των δικαιούχων. Όπως σημείωσε ο κ. Πρωτοψάλτης οι πληρωμές θα αρχίσουν τη Δευτέρα 27 Απριλίου ενώ η ειδική πλατφόρμα του ΟΑΕΔ για τους μακροχρόνια άνεργους θα παραμείνει ανοιχτή έως τις 3 Μαΐου.\n«Δώσαμε προτεραιότητα και καλύπτουμε το 1/3 των μακροχρόνια ανέργων, όσων είναι άνεργοι από 12 έως 24,5 μήνες. Αν υπολογίσουμε και όσους έληγε το επίδομα ανεργίας τους τον Απρίλιο και πήραν δίμηνη παράταση, μιλάμε για επίδομα σε 400 χιλιάδες ανέργους» ανέφερε μεταξύ άλλων ο κ. Πρωτοψάλτης.\n#ΟΑΕΔ #ΕΠΙΔΟΜΑ ΤΩΝ 400 ΕΥΡΩ #ΜΑΚΡΟΧΡΟΝΙΑ ΑΝΕΡΓΟΙ #ΑΝΕΡΓΟΙ #ΕΠΙΔΟΜΑ\nΟΑΕΔ: Πρόγραμμα για νέους 18-29 ετών - Βγήκαν τα προσωρινά αποτελέσματα\nΟΑΕΔ: Πώς και σε ποιους μακροχρόνια άνεργους θα καταβληθούν τα 400 ευρώ


Τιτανικός: 11 λάθη για μια ταινία με 11 Όσκαρ | HuffPost Greece CULTURE\nΤιτανικός: 11 λάθη για μια ταινία με 11 Όσκαρ\n23/03/2015 17:03 EET\nΣαν σήμερα,23 Μαρτίου, πριν από 17 χρόνια, ο James Cameron θα ανέβαινε σε λίγες ώρες στην σκηνή του Shrine Auditorium στο Los Angeles για να παραλάβει το Όσκαρ Καλύτερης Ταινίας για τον «Τιτανικό». Και αυτό ήταν μόνο ένα από τα συνολικά 11 χρυσά αγαλματίδια με τα οποία θα γυρνούσε εκείνο το βράδυ σπίτι του ο φιλόδοξος σκηνοθέτης.\nΠιο αναλυτικά, στην απονομή βραβείων Όσκαρ της 23ης Μαρτίου 1998, ο Τιτανικός κέρδισε τα Όσκαρ Καλύτερης Ταινίας, Καλύτερου Σκηνοθέτη, Καλύτερης Φωτογραφίας, Καλύτερης Καλλιτεχνικής Διεύθυνσης, Καλύτερου Σχεδιασμού Κοστουμιών, Καλύτερου Ήχου, Καλύτερου Μοντάζ, Καλύτερων Ηχητικών Εφέ, Καλύτερων Οπτικών Εφέ, Καλύτερης Μουσικής και Καλύτερου Τραγουδιού. Είχε συνολικά προταθεί για 14 Όσκαρ, ισοφαρίζοντας το ρεκόρ υποψηφιοτήτων του «All About Eve» του 1950, ενώ με τις 11 νίκες του ισοφάρισε και το ρεκόρ του «Ben Hur» του 1959, που είχε σαρώσει εξίσου στις αντίστοιχες κατηγορίες.\nΚάνοντας την μεγάλη του έξοδο στις κινηματογραφικές αίθουσες λίγο πριν τα Χριστούγεννα του 1997, ο Τιτανικός έγινε το απόλυτο blockbuster της εποχής, συνεχίζοντας την ξέφρενη πορεία του στο box office και για τους επόμενους έξι μήνες, με αποτέλεσμα να γίνει η πρώτη ταινία στην ιστορία με κέρδη που ξεπέρασαν το $1δις. Παγκοσμίως. Μια πρωτιά που κράτησε μέχρι και το 2010, όταν το «Avatar», πάλι του Cameron, έσπασε το ρεκόρ αφήνοντάς τον στην διόλου ευκαταφρόνητη δεύτερη θέση στην λίστα των ταινιών με κέρδη πάνω από $2δις.\nΠαρόλα αυτά, το επικών διαστάσεων εγχείρημα του James Cameron -του οποίου το κόστος παραγωγής ξεπέρασε το κόστος κατασκευής του ίδιου του ιστορικού πλοίου- μόνο τέλειο δεν μπορεί να χαρακτηριστεί. Όχι από αισθητικής άποψης, ούτως ή άλλως αυτό είναι κάτι υποκειμενικό, αλλά από τεχνικής. Για την ακρίβεια, ο «Τιτανικός» περιέχει ούτε λίγο ούτε πολύ 270 λάθη ως ταινία, κυρίως ως προς την λογική συνέχειας των σκηνών του.\nΜε αφορμή λοιπόν την σημερινή επέτειο της μεγάλης του νίκης, διαλέξαμε 11 αρκετά σημαντικά λάθη της ταινίας, ένα για κάθε Όσκαρ που κέρδισε το 1998, όπως τα συγκέντρωσε το MovieMistakes.com. Χωρίς αυτό να σημαίνει πως δεν θα την ξαναδούμε με τον ίδιο ενθουσιασμό αύριο. Όλα κι όλα, κάποια πράγματα είναι σταθερές αξίες σε αυτή τη ζωή.\nΤο κενό μεταξύ από τα κάγκελα μικραίνει και μεγαλώνει!\nΗ ελιά της Κέιτ Γουίνσλετ αλλάζει πλευρές\nΚάτι δεν πάει καθόλου καλά με το χτένισμα του Λεονάρντο Ντι Κάπριο\nΤο γυαλί επανεμφανίζεται\nΛεονάρντο που είναι οι τιράντες σου;\nΗ Κέιτ Γουίνσλετ τον χτυπά με τσεκούρι\nΗ κάμερα αντικατοπτρίζεται στο τζάμι\nΤο πλοίο γέρνει, αλλά η βάρκα παραμένει στην ίδια θέση\nΤο σωσίβιο επανεμφανίζεται\nΣταθερά αντικείμενα εξαφανίζονται από το κατάστρωμα\nΤα καλώδια που τραβάνε τους ηθοποιούς είναι ορατά


By Serfare On Ιαν 26, 2016\nΔείτε τι θα γίνει στην σειρά Ραγισμένες Καρδιές – Επεισόδιο 81, 82, 83\nΡαγισμένες Καρδιές – Επεισόδιο 81\nΟ Οζκάν, μακριά από όλα όσα συμβαίνουν στη ζωή της Γκιουλσερέν και της Χαζάλ, γίνεται για μια ακόμα φορά πατέρας. Η Ντιλάρα, η Γκιουλσερέν και ο Τζιχάν δεν έχουν τολμήσει ακόμα να ενημερώσουν τη Χαζάλ για την κατάστασή της. Όλοι αγωνιούν για το πότε το άτυχο κορίτσι θα μπορέσει να ξαναπερπατήσει καθώς ο γιατρός δεν μπόρεσε να δώσει συγκεκριμένη απάντηση. Η Τζανσού ακόμα δεν μπορεί να συγχωρέσει τον εαυτό της. Στο μυαλό της παίζεται συνεχώς η σκηνή του καβγά. Όταν μαθαίνει πως δεν ήταν η Χαζάλ εκείνη που αναρτούσε τα κακόβουλα σχόλια στο διαδίκτυο, διαλύεται. Την ίδια ώρα, στο νοσοκομείο, η Χαζάλ ανακαλύπτει πως δεν μπορεί να περπατήσει και το σοκ είναι τρομακτικό… Ραγισμένες Καρδιές – Επεισόδιο 81, 82, 83\nΡαγισμένες Καρδιές – Επεισόδιο 82\nΑποτελέσματα Πανελληνίων 2015: Πότε βγαίνουν, πώς θα τα…\nΗ Τζανσού τρέμει στην ιδέα να βρεθεί αντιμέτωπη με τη Χαζάλ αλλά ξέρει ότι πρέπει να το κάνει. Βρίσκει το κουράγιο να την επισκεφτεί και να της ζητήσει συγνώμη που πίστεψε ότι εκείνη βρισκόταν πίσω από τις αναρτήσεις στο internet. Η Χαζάλ όμως ξεσπά εναντίων της όλο τον θυμό και τον πόνο που βιώνει εξαιτίας της κατάστασής της. Αργότερα, ενώ βρίσκονται μόνοι στην έπαυλη, ο Ραχμί κι η Τζανσού δέχονται μια αναπάντεχη επίσκεψη. Ο Τζιχάν χαίρεται όταν ενημερώνεται από τον Ραχμί γιατί πιστεύει πως η οικογένειά του θα γλιτώσει από μια μεγάλη περιπέτεια. Η Ντιλάρα λαμβάνει ένα τηλεφώνημα που την κάνει να φύγει εσπευσμένα από την Πόλη… Ραγισμένες Καρδιές – Επεισόδιο 81, 82, 83\nΡαγισμένες Καρδιές – Επεισόδιο 83\nΗ Χαζάλ έχει επιστρέψει πλέον στην έπαυλη. Δεν θέλει να αποχωριστεί την Γκιουλσερέν από το πλευρό της, εκείνη όμως δεν το θεωρεί σωστό να μένει εκεί. Ο Τζιχάν και η Τζανσού προσπαθούν να τη μεταπείσουν. Η Χαζάλ εξακολουθεί να κατηγορεί την Τζανσού για την κατάστασή της και η συνύπαρξη των δυο κοριτσιών στο ίδιο σπίτι γίνεται πολύ δύσκολη. Ο Οζάν παίρνει μια πληροφορία που πιστεύει ότι θα τον οδηγήσει στα ίχνη της Μουγκιέ αλλά πέφτει σε παγίδα. Ο Αλπέρ, μετά από μια μυστική συνάντηση, ενημερώνει τη Σολμάζ ότι ο Τζιχάν είναι πλέον ξεγραμμένος… Η Ντιλάρα επιστρέφει απροειδοποίητα ενώ ο Τζιχάν βρίσκεται με την Γκιουλσερέν στην έπαυλη. Ο Τζιχάν, η Γκιουλσερέν, η Ντιλάρα, η Τζανσού, ο Οζάν και η Χαζάλ δεν μπορούν να φανταστούν τον θανάσιμο κίνδυνο που διατρέχουν όλοι… Ραγισμένες Καρδιές – Επεισόδιο 81, 82, 83\nΑναμένουμε τα νέα επεισόδια της σειράς Ραγισμένες Καρδιές – Επεισόδιο 84, 85, 86\nnea episodiaragismenes kardiestourkiki seira\nΈρωτας Μετά Επεισόδια: Ο Κωνσταντίνος ξεσπάει στον Γεράσιμο\nΚι όμως γίνεται! Κόβει ξύλα χρησιμοποιώντας μόνο… νερό!\nΡαγισμένες Καρδιές – Επεισόδιο 63\nΣτιγμές τρόμου στην Βραζιλία: Τρίχρονο παιδάκι περπατά έξω από παράθυρο στον 3ο…


ΕΚΤΑΚΤΗ ΕΠΙΚΑΙΡΟΤΗΤΑ: «Οχι» είπαν οι Ιταλοί στο δημοψήφισμα | FILIATRANEWS\nνα επικρατεί στο ιταλικό δημοψήφισμα για τη συνταγματική αναθεώρηση στη χώρα. Σύμφωνα με τα exit polls, το «όχι» προηγείται με ποσοστό 54-58% έναντι του «ναι» που καταλαμβάνει 42-46% των ψήφων.\nΗ ανακοίνωση των exit polls έχει ήδη προκαλέσει πιέσεις στο ευρωπαϊκό νόμισμα.\nΤα κόμματα της αντιπολίτευσης στην Ιταλία δήλωσαν ότι ο πρωθυπουργός Ματέο Ρέντσι πρέπει να παραιτηθεί αμέσως. "Ο Ρέντσι πρέπει να φύγει και μαζί με αυτόν τα ισχυρά λόμπι τα οποία επίσης ηττήθηκαν", δήλωσε ο Ρενάτο Μπρουνέτα, επικεφαλής της κοινοβουλευτικής ομάδας της παράταξης του Σίλβιο Μπερλουσκόνι Forza Italia.\nΟ Ματέο Σαλβίνι, ο ηγέτης της Λέγκας του Βορρά, δήλωσε ότι ο Ματέο Ρέντσι οφείλει να παραιτηθεί "στα επόμενα λεπτά" και ζήτησε πρόωρες εκλογές.\nΣημειώνεται ότι τα πλήρη αποτελέσματα δεν αναμένονται πριν από τις 02:00 τοπική ώρα (3:00 ώρα Ελλάδας). Νωρίτερα, ο Ματέο Ρέντσι θα απευθύνει ομιλία προς το έθνος (01.00 ώρα Ελλάδας). Σημειώνεται ότι ο ιταλός πρωθυπουργός έχει δηλώσει ότι θα παραιτηθεί αν χάσει στο δημοψήφισμα.\nΛέγκα του Βορρά: Να παραιτηθεί ο Ρέντσι\nΛίγο έξω από τη Ρώμη, στο Καστελνουόβο Ντι Πόρτο, έχει ξεκινήσει η καταμέτρηση και των ψήφων των απόδημων Ιταλών. Μια ιδιαίτερα αναλυτική διαδικασία, δεδομένου ότι τις περασμένες ημέρες, μέλη του μετώπου του «όχι» είχαν καταγγείλει τον κίνδυνο νοθείας, στην επιστολική ψήφο των απόδημων Ιταλών.\nΗ προσοχή στις τράπεζες\nΟ υπουργός Οικονομίας Πιερ Κάρλο Πάντοαν, προσπάθησε να καθησυχάσει τις αγορές την Παρασκευή, λέγοντας πως «δεν υπάρχει κίνδυνος οικονομικού σεισμού» αν κερδίσει το «όχι», αν και μπορεί να υπάρξει ένα «48ωρο αναταράξεων».\nΟι ανησυχίες της αγοράς επικεντρώνονται στις ιταλικές τράπεζες, καθώς βαρύνονται με «κόκκινα» δάνεια ύψους 360 δισ. ευρώ, και ιδιαίτερα στην Monte dei Paschi di Siena, την παλαιότερη και τρίτη μεγαλύτερη τράπεζα της χώρας.\nΗ τράπεζα χρειάζεται κεφάλαια 5 δισ. ευρώ μέχρι το τέλος του έτους προκειμένου να καλύψει κεφαλαιακό έλλειμμα, αλλιώς κινδυνεύει με εκκαθάριση. Κυβερνητικοί αξιωματούχοι έχουν πει πως πιθανοί επενδυτές ίσως αποθαρρυνθούν από την πολιτική αστάθεια που θα μπορούσε να προκαλέσει η νίκη του «όχι».


MQN.gr • Προβολή θέματος - Σιδηρές Κατασκευές ΙΙΙ (2014-15)\nΣιδηρές Κατασκευές ΙΙΙ (2014-15)\nαπό elcv » Τρί, 10 Μαρ 2015 10:40 pm\nΜετά από συνεννόηση με τον κ.Ραυτογιάννη, το μάθημα από τις 23/03 θα ξεκινάει στις 10:45 (ώστε να μην κάνουμε 2 ώρες κενό μετά τις Σιδηρές ΙΙ), αλλά μόνο για το επόμενο μάθημα θα αρχίσουμε στις 11:45. 3ωράκι κανονικά, όπως είναι προγραμματισμένο\nRe: Σιδηρές Κατασκευές ΙΙΙ (2014-15)\nαπό Bazinga! » Σάβ, 27 Ιουν 2015 11:19 am\nΓνωρίζετε αν η εξέταση θα γίνει όπως πέρυσι;; Με ανοιχτές σημειώσεις και ασκήσεις;;\nαπό elcv » Σάβ, 27 Ιουν 2015 11:22 am\nBazinga! έγραψε: Γνωρίζετε αν η εξέταση θα γίνει όπως πέρυσι;; Με ανοιχτές σημειώσεις και ασκήσεις;;\nαπό Bazinga! » Σάβ, 27 Ιουν 2015 1:56 pm\nαπό el matador » Σάβ, 27 Ιουν 2015 2:05 pm\nΜπορουμε να εχουμε μαζι μας και το βιβλιο παραδειγματα και εφαρμογες σε ειδικα θεματα μεταλλικων κατασκευων ετσι ;\nΕγγραφή: Δευτ, 28 Νοέμ 2011 8:13 pm\nαπό elcv » Σάβ, 27 Ιουν 2015 2:15 pm\nel matador έγραψε: Μπορουμε να εχουμε μαζι μας και το βιβλιο παραδειγματα και εφαρμογες σε ειδικα θεματα μεταλλικων κατασκευων ετσι ;\nΘυμάμαι την κα Δασίου να μας λέει στο τελευταίο μάθημα πως μπορούμε να φέρουμε μαζί μας ό,τι θέλουμε.Κατά συνέπεια και το σύγγραμμα που λες.Ας επαληθευτεί όμως και από κάποιον άλλο ή με email σε έναν απ'τους διδάσκοντες.\nαπό cookis » Σάβ, 27 Ιουν 2015 4:40 pm\nΗ κόπωση είναι μέσα κανονικά έτσι?\nαπό Evelyn » Σάβ, 27 Ιουν 2015 5:05 pm\nΌχι η κόπωση δεν διδάχθηκε φέτος και γενικά παρακολουθούσα τις διαλέξεις!\nΕγγραφή: Κυρ, 24 Αύγ 2014 7:32 pm\nαπό stratosdem » Σάβ, 27 Ιουν 2015 6:08 pm\nΔηλαδή μέσα είναι μόνο πυρκαγιά, δοκοί κυλίσεως γερανογέφυρας και τα σύνθετα υποστυλώματα??\nΕγγραφή: Πέμ, 10 Νοέμ 2011 5:11 pm\nαπό pennywise » Σάβ, 27 Ιουν 2015 6:16 pm\nstratosdem έγραψε: Δηλαδή μέσα είναι μόνο πυρκαγιά, δοκοί κυλίσεως γερανογέφυρας και τα σύνθετα υποστυλώματα??\n+κοιλοδοκοί και το κεφάλαιο με την ανεμοπίεση κλπ\nΕγγραφή: Σάβ, 26 Νοέμ 2011 8:41 pm


Αρχική > InfoKids > Συνταγές > Τηγανητό ρύζι με λαχανικά\nΤο τηγανητό ρύζι είναι μια κατεξοχήν γεύση της Κινέζικης κουζίνας. Πρόκειται για ένα κλασσικό τηγανητό ρύζι (stir-fry) το οποίο συνήθως περιλαμβάνει σόγια σος, κρεμμύδια και αυγά, μαζί με διάφορα άλλα λαχανικά. Εμείς λόγω της νηστείας που ακολουθούμε έχουμε διαφοροποιήσει αρκετά το εν λόγω πιάτο ώστε να το φέρουμε στις δικές μας ανάγκες. Ανοίξαμε το ψυγείο μας, είδαμε μπόλικα λαχανικά και σκεφθήκαμε να φτιάξουμε ένα θρεπτικό φαγάκι που θα αρέσει πολύ στα παιδιά. Ανάλογα με την εποχή ή την όρεξή μας, χρησιμοποιούμε διάφορα λαχανικά.\n4 κ.σ ηλιέλαιο\nΔευτέρα, 4 Απριλίου, 2022 στην κατηγορία Νηστίσιμες Συνταγές, Συνταγές


Ξεκινούν τα προγράμματα “Άθληση για Όλους” από τον Δήμο Νάουσας – Ειδήσεις για την Κεντρική Μακεδονία – Avena.gr\nΞεκινούν τα προγράμματα “Άθληση για Όλους” από τον Δήμο Νάουσας\n22 Νοεμβρίου 2018 13:110\nΞεκινούν τα προγράμματα «Αθλητισμός και Γυναίκα», «Κολύμβηση και Γυναίκα», « Αθλητισμός και Παιδί», « Αθλητισμός και Εφηβική Ηλικία», « Αθλητισμός και Τρίτη Ηλικία » και «Προετοιμασία για Εισαγωγή σε Τ.Ε.Φ.Α.Α. – Στρατιωτικές Σχολές».\nΟ Δήμος Ηρωικής Πόλης Νάουσας και η Γενική Γραμματεία Αθλητισμού στο πλαίσιο του «Άθληση για Όλους» θα υλοποιήσουν τα προγράμματα:\n1)«Αθλητισμός και Γυναίκα»,\n2) «Κολύμβηση και Γυναίκα»,\n3) «Αθλητισμός και Παιδί»,\n4) « Αθλητισμός και Εφηβική Ηλικία»,\n5) « Αθλητισμός και Τρίτη Ηλικία» και\n6) «Προετοιμασία για Εισαγωγή σε Τ.Ε.Φ.Α.Α. – Στρατιωτικές Σχολές».\nΠληροφορίες: Αντιδημαρχία Παιδείας, Αθλητισμού και Νεολαίας Δήμου Νάουσας, (τηλ.: 23323 50363, 50374), Αντιδήμαρχος κ. Στέλλιος Δάγγας.\n1) κ. Καλλιόπη Μυλωνά (τηλ.: 6978887448), « Αθλητισμός και Τρίτη Ηλικία»\n2) κ. Ευτέρπη Πέτκου ( τηλ. 6936940525), « Αθλητισμός και Γυναίκα » ( πρωινές ώρες )\n3) κ. Ελένη Βάικου ( τηλ. 6944811825 ) « Αθλητισμός και Γυναίκα » ( απογευματινές ώρες ) και «Προετοιμασία για Εισαγωγή σε Τ.Ε.Φ.Α.Α. – Στρατιωτικές Σχολές». Θα λειτουργήσουν τμήματα εφήβων γενικής εκγύμνασης και ειδίκευσης – προετοιμασίας για Σχολές που απαιτούν όρια για επιτυχία σε αθλήματα.\n4) κ. Ευδοξία Τόσιου (τηλ.: 6979666302) « Αθλητισμός και Γυναίκα » (πρόγραμμα κολύμβησης)\n5) Για το « Αθλητισμός και Γυναίκα » θα λειτουργήσουν τμήματα και σε Τ.Κ. Επισκοπής και Ροδοχωρίου. Υπεύθυνη Γυμνάστρια κ. Φωτεινή Λαφάρα ( τηλ. 6939673152 )\n6) Θα λειτουργήσουν τμήματα « Αθλητισμός και Παιδί», « Άθληση και Εφηβική Ηλικία» και « Αθλητισμός και Τρίτη Ηλικία» σε: Τ.Κ. Μαρίνας και Τ.Κ. Πολυπλατάνου. Υπεύθυνος Γυμναστής : κ. Κουκουλέτσος Μάρκος (τηλ. 6972698595)\nΟλιγόωρη διακοπή νερού στην Τοπική Κοινότητα Διαβατού του Δήμου Βέροιας λόγω βλάβης σε κεντρικό αγωγό.\nΤο αγωνιστικό πρόγραμμα του Αστέρα Αλεξάνδρειας για το Σαββατοκύριακο 24-25/11


Καμπέσας: «Να κάνουμε αυτοκριτική» – ArenaLarissaGr\nΚαμπέσας: «Να κάνουμε αυτοκριτική»\nΑπογοητευμένος από την εικόνα του Παναθηναϊκού και ο Καμπέσας, που τόνισε πως πρέπει όλοι να κάνουν την αυτοκριτική τους.\nΓια το τι έφταιξε: «Είμαι στεναχωρημένος για την αποψινή μας ήττα. Αυτό που πρέπει να κάνουμε είναι να γυρίσουμε σελίδα, κάνουμε την αυτοκριτική μας και πώς να βελτιωθούμε εν όψει του επόμενου αγώνα».\nΓια το αν επηρεάζει η περιρρέουσα ατμόσφαιρα το αγωνιστικό κομμάτι:«Δεν νομίζω το ερώτημά σας ότι σχετίζεται με το ματς. Εμείς όταν μπαίνουμε στον αγωνιστικό χώρο για να παίξουμε, πρέπει να τα ξεχνάμε όλα και να δίνουμε το 100% των δυνατοτήτων μας. Να κάνουμε, όπως είπα και πριν την αυτοκριτική μας, αλλά ο στόχος μας είναι να βελτιωθούμε για τον επόμενο αγώνα και να διεκδικήσουμε τους τρεις βαθμούς».\nΓια το δύσκολο πρόγραμμα που ακολουθεί: «Όπως όλοι γνωρίζουμε, περνάμε κάποιες δύσκολες στιγμές σε όλα τα επίπεδα, τόσο αγωνιστικά, όσο και εξωαγωνιστικά. Ο στόχος μας όμως παραμένει να θέλουμε να δώσουμε το 100%. Όσον αφορά τον επόμενο αγώνα, εί δυνατόν, να δώσουμε και το 200% με σκοπό να έχουμε το καλύτερο αποτέλεσμα».\nΓια το τι μπορεί να φταίει: «Έχουμε σημαντικούς παίχτες, οι οποίοι είναι τραυματίες. Όμως ο σύλλογός μας διαθέτει 25-30 ποδοσφαιριστές. Άρα πρέπει όλοι μαζί με ό,τι υπάρχει να δώσουμε το μάξιμουμ. Από εκεί και πέρα βρισκόμαστε σε μια κακή περίοδο, από την οποία πρέπει αδιαμφισβήτητα να ξεφύγουμε».\nΤο τρίτο ημίχρονο από Νίκαια\nΗ τριποντάρα του Σλούκα στη λήξη του ημιχρόνου! (vid)\nΣυνεχίζεται η προετοιμασία του Διαγόρα\nΕΠΟΜΕΝΟ ΑΡΘΡΟ Χάποελ Ιερουσαλήμ – Μακάμπι Τελ Αβίβ 71-88\nΠΡΟΗΓΟΥΜΕΝΟ ΑΡΘΡΟ Νίκη μετά από έναν μήνα!


Αρχική · Εκλογές Λακωνίας - Μιχαλολιάκος: Να ενώσουμε δυνάμεις - Να κλείσουμε το κεφάλαιο του αυταρχισμού - Να προχωρήσουμε μπροστά τη Μάνη!\nΜιχαλολιάκος: Να ενώσουμε δυνάμεις - Να κλείσουμε το κεφάλαιο του αυταρχισμού - Να προχωρήσουμε μπροστά τη Μάνη!\nΤην ιδρυτική της διακήρυξη παρουσιάζει η δημοτική παράταξη «Μαζί για τον τόπο μας» με επικεφαλής τον Κυριάκο Μιχαλολιάκο, ο οποίος θα διεκδικήσει τον δημαρχιακό θώκο του Δήμου Ανατολικής Μάνης στις προσεχείς αυτοδιοικητικές εκλογές.\nΗ ιδρυτική διακήρυξη της παράταξης έχει ως εξής:\nΖούμε σε ένα τόπο ευλογημένο από το Θεό, προικισμένο από τη φύση, με μοναδική ιστορία και παράδοση. Τη Μάνη των αγώνων και των θρύλων. Έναν τόπο συνώνυμο της λεβεντιάς και της υπερηφάνειας. Της τιμής και της αξιοπρέπειας.\nΟ τόπος μας που τόσα έχει προσφέρει στην πατρίδα μας, έχει πάρει πίσω πολύ λιγότερα από όσα δικαιούται και του αναλογούν. Κυρίως, όμως, τα τελευταία χρόνια, ακολουθεί μια πορεία που δεν αρμόζει ούτε στην ιστορία του, ούτε στην υπερηφάνεια των ανθρώπων του.\nΗ Ανατολική Μάνη έχει χωριστεί σε παιδιά και αποπαίδια. Σε «δικούς μας» και «άλλους». Ο διχασμός της τοπικής κοινωνίας για όλα τα θέματα, από την καθημερινή εξυπηρέτηση μέχρι ακόμα και εκκλησιαστικά ζητήματα, είναι πρωτοφανής. Ο αυταρχισμός που επιδεικνύεται σε κάθε τομέα άσκησης πολιτικής είναι πρωτόγνωρος και προσβλητικός για κάθε πολίτη.\nΤην ίδια ώρα η περιοχή μας προχωράει χωρίς καμία πυξίδα.\nΗ απορρόφηση κοινοτικών πόρων είναι ουσιαστικά ανύπαρκτη.\nΜεγάλα ζητήματα όπως η διαχείριση απορριμμάτων παραμένουν ουσιαστικά άλυτα.\nΗ τουριστική προβολή του πανέμορφο τόπου μας είναι ανύπαρκτη. Ό,τι γίνεται πραγματοποιείται με πρωτοβουλίες ιδιωτών, χωρίς καμία συμμετοχή της Τοπικής Αυτοδιοίκησης.\nΕλάχιστα μεγάλα έργα έχουν πραγματοποιηθεί, ενώ το βάρος δίνεται σε μικρά έργα βιτρίνας και περιορισμένης χρησιμότητας.\nΤην ίδια ώρα που τα αιολικά πάρκα, οι γιγαντοανεμογεννήτριες καταστρέφουν ανεπανόρθωτα τα βουνά και το περιβάλλον μας. Τα βουνά της Μάνης, αυτά τα ιστορικά σύμβολα υπερηφάνειας χάνουν την ταυτότητά τους για να υπηρετηθούν άλλοι σκοποί και όχι το συμφέρον των κατοίκων της.\nΗ σημερινή Δημοτική Αρχή είχε όσο χρόνο και όσες ευκαιρίες ήθελε για να αλλάξει τον τόπο μας, αλλά τις σπατάλησε. Στηρίχθηκε σχεδόν από όλους, αλλά άσκησε διοίκηση για τους μισούς. Όποιος δεν ήταν στο στενό πυρήνα της δημοτικής ομάδας αντιμετωπίστηκε με αυταρχισμό και περιφρόνηση. Με συμπεριφορές που δεν ταιριάζουν στην υπερηφάνεια των Μανιατών.\nΗ δύναμη της Μάνης είμαστε εμείς. Όσοι αγαπάμε τον τόπο μας και όσοι θέλουμε να κλείσει αυτό το κεφάλαιο διχασμού και στασιμότητας οφείλουμε να ενώσουμε δυνάμεις.\nΟ Δημοτικός Συνδυασμός «Μαζί για τον τόπο μας», με επικεφαλής και υποψήφιο Δήμαρχο τον Κυριάκο Μιχαλολιάκο αυτό ακριβώς επιδιώκει. Να ενώσει δυνάμεις και δημιουργικούς πολίτες για να γυρίσει ο Δήμος μας σελίδα.\nΚατεβαίνουμε στις εκλογές με συγκεκριμένους στόχους και καθαρές αρχές:\nΣεβασμός σε όλους τους πολίτες. Στη νέα εποχή για το Δήμο μας δεν θα υπάρχουν πολίτες δύο κατηγοριών. Κάθε πολίτης, από τον μικρότερο μέχρι τον μεγαλύτερο, θα αντιμετωπίζεται με σεβασμό, όπως αρμόζει.\nΕνότητα του Δήμου. Η πρόοδος της Ανατολικής Μάνης αφορά τους πάντες. Δεν θα υπάρχουν ευνοημένοι και αδικημένοι. Όλοι θα δικαιούνται το μερίδιο που τους αναλογεί από τα έργα και την πρόοδο του Δήμου μας.\nΑλληλεγγύη για όσους έχουν ανάγκη. Με ιδιαίτερη φροντίδα για τους ηλικιωμένους. Τις μητέρες που μεγαλώνουν παιδιά. Τους οικονομικά ασθενέστερους. Τους πιο απομονωμένους και τις ευπαθείς ομάδες.\nΣύγχρονος Δήμος. Τέλος στις άστοχες και αυθαίρετες ρυμοτομικές παρεμβάσεις. Νέος πολεοδομικός σχεδιασμός. Εύρυθμη και σύννομη λειτουργία του δημοτικού Λιμενικού Ταμείου. Σύγχρονες αθλητικές εγκαταστάσεις. Ποιοτικές πολιτιστικές δράσεις σε όλο το Δήμο.\nΟικονομική ελάφρυνση των πολιτών. Άμεση κατάργηση της απαράδεκτης οικονομικής επιβάρυνσης στους λογαριασμούς ύδρευσης 80% «υπέρ νέων έργων».\nΣτήριξη της τοπικής παραγωγής. Της κτηνοτροφίας, της αλιείας και της αγροτικής παραγωγής με προώθηση των εκλεκτών προϊόντων μας. Για να μπει τέλος στην εγκατάλειψη των χωριών μας.\nΣταθερά ενάντια στις ανεμογεννήτριες. Το ιδιαίτερο τοπίο μας είναι ο πλούτος και η ιστορία μας. Σήμερα καταστρέφεται για χάρη όσων κερδοσκοπούν σε βάρος του φυσικού περιβάλλοντός μας. Θα συνεχίσουμε τον αγώνα εναντίον τους.\nΑνάδειξη της ταυτότητας της Μάνης. Ο τόπος μας είναι μοναδικός. Η ομορφιά, ο χαρακτήρας, η ιστορία του πρέπει να προβληθούν και να αξιοποιηθούν. Με ένα ολοκληρωμένο και αποτελεσματικό πρόγραμμα τουριστικής προβολής που θα διευρύνει την ισχνή τουριστική περίοδο, θα δώσει πρόσθετη αξία στον τόπο μας και θα φέρει επενδύσεις και νέες θέσεις εργασίας.\nΚαλούμε κάθε κάτοικο της Ανατολικής Μάνης, που μοιράζεται τις ίδιες αρχές και τις ίδιες προσδοκίες, να έρθει μαζί μας. Να ενώσουμε δυνάμεις για να γυρίσει ο Δήμος μας σελίδα. Να κλείσουμε το κεφάλαιο του αυταρχισμού και του διχασμού. Να προχωρήσουμε μπροστά. Ενωμένοι και περήφανοι!


Επαναφορτιζόμενος Φακός Κεφαλής Με 3 LED - Viral Best\nΕπαναφορτιζόμενος Φακός Κεφαλής Με 3 LED\nΟ πιο έξυπνος και πρακτικός φακός της αγοράς είναι εδώ!\nΟ επαναφορτιζόμενος φακός κεφαλής με τρία (3) LEDδεν πρέπει να λείπει από την κατοχή σας! Με πανίσχυρο φωτισμό-έως δύο χιλιάδες διακόσια (2200) lumen- θα ευχαριστήσει ακόμα και τους πιο απαιτητικούς! Φωτίζει έως και εκατό (100) μέτρα μακριά από το σημείο που βρίσκεστε, ενώ γίνεται ορατός ακόμα και σε απόσταση οκτακοσίων (800) μέτρων.\nΧάρη στον έξυπνο σχεδιασμό του, τον τοποθετείτε στο κεφάλι σας έτσι, ώστε να εκμεταλλεύεστε και τα δύο (2) σας χέρια στον μέγιστο βαθμό! Μάλιστα, μπορείτε να επιλέγετε τον αριθμό των LED που θα χρησιμοποιήσετε! Είναι απαραίτητος για πεζοπόρους, ποδηλάτες, κατασκηνωτές, ψαράδες, κυνηγούς και για όλους όσους θέλουν να νιώθουν ασφάλεια.\nΛειτουργικός:Ο συγκεκριμένος φακός κεφαλής δεν πρέπει να λείπει από την κατοχή σας! Με πανίσχυρο φωτισμό-έως δύο χιλιάδες διακόσια (2200) lumen- θα ευχαριστήσει ακόμα και τους πιο απαιτητικούς! Φωτίζει έως και εκατό (100) μέτρα μακριά από το σημείο που βρίσκεστε, ενώ γίνεται ορατός ακόμα και σε απόσταση οκτακοσίων (800) μέτρων.\nΕπαναφορτιζόμενος:Ήρθε για να μετατραπεί στον πιο πιστό σας σύμμαχο τις δύσκολες στιγμές! Είναι ελαφρύς, φορητόςκαι επαναφορτιζόμενος, για να τον παίρνετε πάντα και παντού μαζί σας. Πιο συγκεκριμένα, διαθέτει δύο (2) επαναφορτιζόμενες μπαταρίες, κοινό φορτιστή αλλά και φορτιστή αυτοκινήτου, για να μη μείνετε ποτέ στο σκοτάδι!\nΠρακτικός:Χάρη στον έξυπνο σχεδιασμότου, τον τοποθετείτε στο κεφάλι σας έτσι, ώστε να εκμεταλλεύεστε και τα δύο (2) σας χέρια στον μέγιστο βαθμό! Μάλιστα, μπορείτε να επιλέγετε τον αριθμό των LED που θα χρησιμοποιήσετε! Είναι απαραίτητος για πεζοπόρους, ποδηλάτες, κατασκηνωτές, ψαράδες, κυνηγούς και για όλους όσους θέλουν να νιώθουν ασφάλεια.\nΆριστη ποιότητα:Ο φακός είναι κατασκευασμένος από αλουμίνιο αεροπορικού τύπου, υλικό φιλικό προς τον άνθρωπο και το περιβάλλον και μη τοξικό. Είναι γερός και ανθεκτικόςστις πολλαπλές χρήσεις, σε πτώσεις, χτυπήματα, στη βροχή και στην πάροδο του χρόνου.\n1 x Επαναφορτιζόμενος Φακός Κεφαλής Με 3 LED


Περιαμυγδαλικό απόστημα - Αμυγδαλίτιδα.\nΠρόκειται συνήθως για επιπλοκή της αμυγδαλίτιδας και είναι η συλλογή πύου στους ιστούς γύρω από τις αμυγδαλές. Εμφανίζεται συνήθως στη μια πλευρά και είναι συχνότερο στους άνδρες ενώ είναι σπάνιο στα παιδιά. Το περιαμυγδαλικο αποστημα σχηματίζεται πολλές φορές κατά την αποδρομή της οξείας αμυγδαλίτιδας. Δηλαδή μετά από σύντομη βελτίωση των συμπτωμάτων της αμυγδαλίτιδας ο ασθενής ανεβάζει απότομα υψηλό πυρετό με ρίγος, παραπονιέται για έντονο πόνο στο ένα πλάγιο του λαιμού που αντανακλά στο αυτί και χειροτερεύει πολύ κατά την κατάποση ακόμη και του σάλιου του. Επίσης, ο ασθενής έχει χαρακτηριστικά αλλοιωμένη φωνή σα να έχει ζεστή πατάτα στο στόμα του, το οποίο δυσκολεύεται να ή αδυνατεί να ανοίξει.\nΤο περιαμυγδαλικο αποστημα αποτελεί μια σοβαρή κατάσταση που μπορεί να απειλήσει ακόμη και τη ζωή του ασθενούς. Για τη θεραπεία του είναι απαραίτητη η διάνοιξη και η παροχέτευση του αποστήματος, η οποία ανακουφίζει αμέσως τον ασθενή. Ταυτόχρονα χορηγούνται αντιβιοτικά ενώ σε αρκετές περιπτώσεις είναι απαραίτητη η νοσηλεία στο νοσοκομείο.\nΛόγω της μεγάλης συχνότητας υποτροπής του αποστήματος πρέπει οι αμυγδαλές να αφαιρούνται αφού περάσει εύλογο χρονικό διάστημα και έχει βελτιωθεί η γενική κατάσταση του ασθενούς. Το διάστημα αυτό συνήθως κυμαίνεται από 4-6 εβδομάδες.


Απόγονοι Αφρικανών σκλάβων αναζητούν τις ρίζες τους - HealthyLiving.gr\nΑπόγονοι Αφρικανών σκλάβων αναζητούν τις ρίζες τους\nΟ Αχμέτ ο Πειρατής γεννήθηκε ελεύθερος στην Κένυα, αναγκάστηκε όμως να ζήσει ένα μεγάλο μέρος της ζωής του στην Κρήτη ως σκλάβος μιας οθωμανικής οικογένειας, φέροντας στο στίγμα του αφέντη του στον ώμο, και να δει τη γυναίκα του και τις κόρες του να πουλιούνται ως σκλάβες. Πέθανε ελεύθερος, στα παράλια της Τουρκίας, στο Αϊβαλί.\nΟ εγγονός του Αχμέτ του Πειρατή, ο 57χρονος συνταξιούχος μαρμαράς Μουσταφά Όλπακ, αναζητώντας τις ρίζες του, ταξίδεψε πριν από μερικά χρόνια στο Μαρουλά της Κρήτης για να δει από κοντά τα μέρη, όπου έζησε ο παππούς του, ενώ το Νοέμβριο του 2006 πρωτοστάτησε στην ίδρυση του Συλλόγου Αλληλεγγύης και Πολιτισμού Αφρικανών, οργανώνοντας έτσι τους αφρικανικής καταγωγής απογόνους σκλάβων, που ζουν σήμερα στην Τουρκία.\nΑνάμεσα στα μέλη του συλλόγου αυτού είναι η Μπεϊχάν Τουρκκολλού, απόγονος Σομαλών, οι οποίοι έζησαν στη Βέροια ως σκλάβοι σε οθωμανικές οικογένειες.\nΤη συγκλονιστική ιστορία του Αχμέτ του Πειρατή αφηγήθηκε στο ΑΠΕ-ΜΠΕ ο Μουσταφά Όλπακ, θίγοντας παράλληλα το θέμα μιας “σύγχρονης μορφής δουλείας”, που βίωσαν τα παιδιά των σκλάβων, τα οποία δόθηκαν ως ψυχοπαίδια.\n“Ο παππούς μου ήταν σκλάβος, το ίδιο και η γιαγιά μου. Μάλιστα, ο παππούς μου ήταν σκλάβος με στίγμα: είχε ένα σημάδι σε σχήμα Χ στο κάτω μέρος του αριστερού του ώμου. Από όσα μου αφηγήθηκε ο παππούς μου, θα πρέπει να ήταν γύρω στο 1890 με 1895, όταν η οικογένειά του έπεσε στα χέρια δουλεμπόρων. Ο παππούς μου, που τότε ήταν παιδί, ζούσε με την πολυμελή οικογένειά του στις ακτές της Κένυας. Την ημέρα που έκαναν έφοδο οι δουλέμποροι ήταν η μέρα της μπουγάδας: οι γυναίκες έπλεναν ρούχα και τα παιδιά τις βοηθούσαν. Ο παππούς και οι οικογένειά του μεταφέρθηκαν με δουλεμπορικό καράβι στην Κρήτη και πουλήθηκαν σε μια οθωμανική οικογένεια, η οποία είχε ένα μεγάλο αγρόκτημα. Για ένα διάστημα, ο παππούς μου δυσκολεύτηκε να προσαρμοστεί. Ήταν ατίθασος και συνέχεια σκεφτόταν να δραπετεύσει, αλλά κάθε φορά που επιχειρούσε να δραπετεύσει, τον έπιαναν και τιμωρούνταν από την οθωμανική οικογένεια . Επειδή ήταν ατίθασος, του έδωσαν το παρατσούκλι Πειρατής” μας αφηγείται ο Μουσταφά Όλπακ.\nΜε το πέρασμα των χρόνων, ο Αχμέτ ο Πειρατής αναγκάστηκε να συμμορφωθεί και οι αφέντες του τον πάντρεψαν με μια σκλάβα, που ζούσε στο ίδιο αγρόκτημα και η οποία ήταν η χήρα του πατέρα του!\nΑπό αυτόν το γάμο γεννήθηκαν δυο κορίτσια: η Ζεϊνέπ και η Νουριέ. Ύστερα από κάποια χρόνια, οι αφέντες του πούλησαν τη γυναίκα του Αχμέτ του Πειρατή σε μια οικογένεια στην Κωνσταντινούπολη, έδωσαν ως ψυχοκόρη σε μια ξένη οικογένεια τη μικρότερη κόρη του, τη Νουριέ, και τον ίδιο τον πάντρεψαν με τη σκλάβα Σαντιέ, η οποία δούλευε στο ίδιο αγρόκτημα.\n“Μετά από ένα διάστημα, οι αφέντες του πιθανόν απελευθέρωσαν τον παππού μου. Όμως, αυτός, επειδή δεν ήξερε άλλο τρόπο ζωής, εξακολούθησε να ζει μαζί τους στο αγρόκτημα. Ύστερα, ήρθε η Ανταλλαγή των Πληθυσμών και ο παππούς μου, μαζί με τα υπόλοιπα μέλη της οικογένειάς του και με όλους τους άλλους μουσουλμάνους, αναγκάστηκε να ξεριζωθεί ακόμη μια φορά από τη γη, όπου έζησε και μεγάλωσε, για να εγκατασταθεί στο Αϊβαλί. Στο καράβι που τους πήγαινε στο Αϊβαλί γεννήθηκε η μάνα μου, που της έδωσαν το όνομα Κεμαλέ. Στο Αϊβαλί δυσκολευόταν να συντηρήσει την οικογένειά του. Η γυναίκα του η Σαντιέ έκανε οικιακές εργασίες και φρόντιζε παιδιά για να συμβάλει στη διαβίωση της οικογένειας. Όμως, οι προσπάθειες και των δυο δεν έφταναν για να μεγαλώσουν τα παιδιά τους κι έτσι ο παππούς μου αναγκάστηκε να δώσει τη μεγάλη κόρη του, τη Ζεϊνέπ, ως ψυχοκόρη, δηλαδή την έδωσε για να υπηρετεί μια οικογένεια, απλώς για να μπορέσει να ζήσει”, σημειώνει ο Μουσταφά Όλπακ.\nΟι κόρες του Αχμέτ του Πειρατή, η Νουριέ και η Ζεϊνέπ, που είχαν δοθεί ως ψυχοκόρες, ζούσαν χρόνια ολόκληρα στην Κωνσταντινούπολη, ως ελεύθερες-σκλάβες, αγνοώντας η μία την ύπαρξη της άλλης.\nΚατά τη δεκαετία του ’40, στην Τουρκία ήταν πολύ “της μόδας” να έχουν οι μεγαλοαστικές οικογένειες από μια μαύρη ψυχοκόρη. Μια απ΄ αυτές τις οικογένειες, που παραθέριζε στην Πρίγκιπο, κάλεσε για γεύμα μια άλλη οικογένεια από την Κωνσταντινούπολη, η οποία έφτασε στο νησί, φέρνοντας μαζί της και τη μαύρη ψυχοκόρη για να βοηθήσει στις δουλειές.\nΑφού έστρωσαν το τραπέζι, οι μαύρες ψυχοκόρες των δύο οικογενειών κάθισαν στην κουζίνα να ξεκουραστούν και κουβέντα στην κουβέντα κατάλαβαν ότι είναι αδελφές. Οι δύο ψυχοκόρες ήταν η Νουριέ και η Ζεϊνέπ, οι κόρες του Αχμέτ του Πειρατή, οι θείες του Μουσταφά Όλπακ. Αγκαλιάστηκαν κλαίγοντας και φυσικά ύστερα από αυτό οι οικογένειες στις οποίες είχαν δοθεί ως ψυχοκόρες τους «χάρισαν» την ελευθερία τους.\n«Έτσι, άνοιξε μια νέα πόρτα στη ζωή της οικογένειάς μου, που άρχισε να ξαναενώνεται. Οι πρόγονοί μου και οι οικογένειές τους σύρθηκαν σε έναν τρόπο ζωής, που δεν τον είχαν επιλέξει. Η πρώτη γενιά των προγόνων μου αποδέχτηκε να ζήσει τη σκλαβιά με όλες τις ταλαιπωρίες. Η δεύτερη γενιά, που ήταν οι γονείς μου (η μητέρα μου), ντρεπόταν για αυτά που έζησε η οικογένεια και τα κρατούσε ως μυστικό. Η τρίτη γενιά, στην οποία ανήκω εγώ, έψαξε τις ρίζες της. Ως ελεύθερος πολίτης θεώρησα χρέος απέναντι στη φυλή μου και την οικογένειά μου να τα γράψω όλα αυτά σε ένα βιβλίο, με τίτλο: Ο σκλάβος/Βιογραφίες από τις ακτές της Κένυας της Κρήτης , της Κωνσταντινούπολης» προσθέτει ο Μουσταφά Όλπακ.\nΑνάλογη ήταν και η ιστορία της οικογένειας της Μπεϊχάν Τούρκκολλου. Η προγιαγιά της, η Αλτσίμα, είχε γεννηθεί στη Σομαλία, έπεσε στα χέρια δουλεμπόρων και βρέθηκε στη Βέροια, όπου παντρεύτηκε με τον αλβανικής καταγωγής Μεχμέτ. «Αναζητώ τις ρίζες μου και αναρωτιέμαι μήπως έχουν απομείνει συγγενείς μου στην Ελλάδα. Η γιαγιά μου, Φετιγιέ Κεσιμτζί, γεννήθηκε το 1904 στη Βέροια, και ο παππούς μου, Αρίφ Κεσιμτζί, γεννήθηκε το 1889, επίσης στη Βέροια. Με την Ανταλλαγή των Πληθυσμών ήρθαν στην Τουρκία. Εμείς έχουμε ιδρύσει το Σύλλογο Πολιτισμού και Αλληλεγγύης Αφρικανών, που έχει περίπου 200 ενεργά μέλη, αλλά τα άτομα αφρικανικής καταγωγής στην Τουρκία είναι πολύ περισσότερα και στην πλειονότητά τους δεν γνωρίζουν από πού ήρθαν» αναφέρει η Μπεϊχάν.\nΤο καθεστώς της δουλείας στο Οθωμανικό κράτος\n«Στο Οθωμανικό κράτος, το νομικό καθεστώς των δούλων διεπόταν εξ ολοκλήρου από τις διατάξεις του Ισλαμικού Δικαίου. Οι δούλοι υπόκειντο σε σημαντικούς περιορισμούς σε πάρα πολλούς κλάδους του Δικαίου. Κατά την περίοδο του Τανζιμάτ (μεταρρυθμίσεων), με την πίεση των ξένων κρατών πραγματοποιήθηκαν νομικές ρυθμίσεις που απαγόρευαν το εμπόριο δούλων. Ωστόσο, αυτός ο θεσμός που ρίζωσε στην οθωμανική κοινωνία, συνέχισε να υπάρχει μέχρι το τέλος της Οθωμανικής Αυτοκρατορίας” αναφέρει σε άρθρο της η καθηγήτρια του τομέα Ιστορίας του Τουρκικού Δικαίου της Νομικής Σχολής του Πανεπιστημίου Γκαζί, Γκιούλ Άκγιλμαζ.\nΣύμφωνα με την ίδια, ο αφέντης δεν κάνει διάκριση ανάμεσα στο παιδί του και το δούλο, όμως στις περιπτώσεις που κρίνεται ότι μπορεί να δείρει και να μαλώσει τα παιδιά του, μπορεί να δείρει και να μαλώσει τους δούλους.\nΟι δούλοι δεν έχουν δικαίωμα στην περιουσία και την κληρονομιά. Αγοράζονται και πωλούνται, παραχωρούνται ως ενέχυρο έναντι χρέους ή παραχωρούνται με προικοσύμφωνο, πριν από τη συμφωνία γάμου ή κληρονομούνται και μοιράζονται μεταξύ των κληρονόμων. Δεν μπορούν να παντρευτούν χωρίς την άδεια του αφέντη, ούτε να έχουν το δικαίωμα να είναι διάδικοι.\nΩστόσο, στον τομέα του ποινικού δικαίου υπάρχει μια θετική διάκριση υπέρ των δούλων, καθώς τιμωρούνται με τη μισή ποινή από την επιβαλλόμενη στους ελεύθερους. Επίσης, δεν επιβάλλεται ποινή σε έναν ελεύθερο που σκοτώνει έναν δούλο, ο οποίος δεν είναι από το δόγμα των Χανεφί (ορθόδοξων).\nΤι απέγιναν οι απόγονοι των Αφρικανών σκλάβων;\nΗ δουλεία, που εξακολούθησε να υπάρχει μέχρι την τελευταία περίοδο της Οθωμανικής Αυτοκρατορίας, καταργήθηκε κατά τη δεκαετία του 1920, με την ίδρυση της Τουρκικής Δημοκρατίας. Ωστόσο, εξακολούθησε να υπάρχει με μια νέα «άτυπη» μορφή. Οι σύγχρονοι δούλοι ήταν πια τα ψυχοπαίδια.\n«Οι παππούδες μου ζούσαν στην Κρήτη και κάποια στιγμή αναγκάστηκαν να αγοράσουν Αφρικανούς σκλάβους. Και λέω αναγκάστηκαν, γιατί οι ίδιοι ήταν κατά της δουλείας. Εκείνη την εποχή, δηλαδή γύρω στο 1850, έρχεται ένα πλοίο, που μέσα είχε σκλάβους, ανάμεσα στους οποίους και μια οικογένεια μουσουλμάνων, ο Μεχμέτ και η Αϊσέ από το Βόρνεο. Οι χριστιανοί γείτονες του προπάππου μου τον πίεσαν να τους αγοράσει, λέγοντας ότι επειδή είναι μουσουλμάνοι θα ήταν καλύτερο να ζήσουν κοντά σε μια μουσουλμανική οικογένεια. Τελικά, πείστηκε και τους αγόρασε. Το ζευγάρι αυτό απέκτησε μία κόρη, τη Χατιτζέ. Όταν έγινε η Ανταλλαγή των Πληθυσμών, το 1924, η οικογένειά μου της έδωσε το επίθετό μας και την πήρε μαζί της στην Τουρκία ως ψυχοκόρη . Η Χατιτζέ τότε ήταν 65 ετών, δεν παντρεύτηκε ποτέ και συνέχισε να ζει με τους γονείς μου μέχρι το 1936 που πέθανε” αναφέρει το ΑΠΕ-ΜΠΕ ο Χουσνού Καραμάν, ο οποίος ζει σήμερα στο Τσεσμέ της Τουρκίας.\n«Ο θεσμός της δουλείας, που ίσχυε για 700 χρόνια, αν και καταργήθηκε από τους νόμους, εξακολούθησε να υπάρχει στα μυαλά των ανθρώπων. Δηλαδή, οι αντιλήψεις δεν αλλάζουν εύκολα. Η δουλεία συνέχισε να υπάρχει σε μια σύγχρονη μορφή, τα ψυχοπαίδια ήταν οι σύγχρονοι δούλοι. Δηλαδή, πολλοί έπαιρναν ψυχοπαίδια τάχα για να τα σπουδάσουν, αλλά τα χρησιμοποιούσαν για να κάνουν δουλειές χωρίς να τα πληρώνουν. Ο νόμος που καταργούσε αυτό το θεσμό ψηφίστηκε και εφαρμόστηκε το 1964. Όμως, όπως σας είπα, οι αντιλήψεις δύσκολα αλλάζουν. Ψυχοπαίδια εξακολούθησαν και εξακολουθούν ακόμη να υπάρχουν» αναφέρει από την πλευρά του ο Μουσταφά Όλπακ.\nΠώς αντιμετωπίζονται οι απόγονοι των σκλάβων\nΠαλιά, στην Τουρκία τους αποκαλούσαν Αράπηδες. Επώνυμο απέκτησαν με τη θέσπιση του νόμου περί επιθέτων. Έτσι, ο Αχμέτ ο Πειρατής , έπαψε πλέον να είναι ο «αράπης» και πήρε το επώνυμο Όλπακ.\n«Η προηγούμενη γενιά αντιμετώπισε πολύ σοβαρά προβλήματα, αλλά δεν θέλησε να μιλήσει για την καταγωγή. Η πρώτη γενιά, όμως, μιλούσε, ο παππούς μου μιλούσε. Το θέμα της δουλείας μόλις τα τελευταία χρόνια άρχισε να συζητείται στην κοινωνία. Σήμερα, απέναντι στο νόμο δεν έχουμε κανένα πρόβλημα, είμαστε όλοι ισότιμοι πολίτες της Τουρκικής Δημοκρατίας, όμως στην κοινωνική ζωή εξακολουθεί να υπάρχει το πρόβλημα. Είμαστε οι άλλοι και αυτό φαίνεται από τις ερωτήσεις, από τη γλώσσα του σώματος, από τα βλέμματα. Ο λευκός, που είναι ο άλλος, μπορεί να κρύψει την ταυτότητά του, εμείς όχι. Και βλέπουμε πως μας κοιτάνε με ένα διαφορετικό βλέμμα. Το κράτος προσπαθεί να το αποτρέψει αυτό: στα σχολεία διδάσκονται μαθήματα κατά των διακρίσεων, το υπουργείο Πολιτισμού στηρίζει ενεργά τις δραστηριότητές μας, αποδέχεται τα σχέδιά μας και αυτό μας δίνει ελπίδες και μας χαροποιεί» λέει ο Μουσταφά Όλπακ, του οποίου η σύζυγος είναι λευκή.\n«Έχω δυο κόρες, τη Ζεϊνέπ που είναι αεροσυνοδός και την Οζγκούρ (Ελευθερία), που έχει σπουδάσει τουριστικά επαγγέλματα. Οι κόρες μου είναι λευκές. Θα πρέπει να κοιτάξει κανείς πολύ προσεκτικά για να διακρίνει αφρικάνικα χαρακτηριστικά. Εγώ είμαι απόφοιτος δημοτικού, όμως διάβασα πολλά βιβλία και απέκτησα κοινωνική μόρφωση, ήμουν για πολλά χρόνια μαρμαράς, τώρα είμαι συνταξιούχος και μένω στη Σμύρνη. Τις κόρες μου, όμως, τις σπούδασα» προσθέτει ο Μουσταφά Όλπακ.\nΤι απέγιναν οι απόγονοι των Αφρικανών σκλάβων που απέμειναν στην Ελλάδα;\nΕπειδή οι απόγονοι των Αφρικανών σκλάβων ήταν μουσουλμάνοι, αναγκάστηκαν να φύγουν από την Ελλάδα με την Ανταλλαγή των Πληθυσμών. Στην Κρήτη, όπως αναφέρει ο δικηγόρος-ερευνητής Χαρίδημος Παπαδάκης υπήρχαν δύο κατηγορίες ατόμων αφρικανικής καταγωγής, οι έποικοι και οι σκλάβοι, τους οποίους οι ντόπιοι ονόμαζαν υποτιμητικά χαλικούτηδες. Όσοι από αυτούς γλύτωσαν από τις απελάσεις και τους διωγμούς τους οποίους υπέστησαν, έφυγαν με την Ανταλλαγή των Πληθυσμών, επειδή ήταν μουσουλμάνοι. Κάποιοι κατάφεραν να μείνουν στη Κρήτη, είτε γιατί εκχριστιανίστηκαν είτε γιατί είχαν αγγλική ή ιταλική υπηκοότητα.\nΌπως, υπάρχουν και μουσουλμάνοι αφρικανικής καταγωγής, που εξαιρέθηκαν από την Ανταλλαγή των Πληθυσμών και οι οποίοι διαβιούν σήμερα σε χωριά του νομού Ξάνθης. Όμως ούτε οι ίδιοι, ούτε και κανείς άλλος γνωρίζει αν είναι απόγονοι σκλάβων ή απόγονοι στρατιωτών που εγκλωβίστηκαν σε ορεινές περιοχές της Θράκης, κατά τη διάρκεια του πολέμου.\nΟ καθηγητής εθνολογίας στο Τμήμα Ιστορίας- Εθνολογίας του Δημοκρίτειου Πανεπιστημίου Θράκης Νικόλαος Ξηροτύρης εκτιμά ότι ο αριθμός τους πριν από 10 χρόνια ανερχόταν στους 300, ενώ ο Σουδανός οδοντίατρος και πρώην πρόεδρος της Κοινότητας Σουδανών Βόρειας Ελλάδας, Ιμάντ Αμπντέλ Ρασούλ, αναφέρει ότι ανέρχονται σε 700 οικογένειες.\nΩστόσο, το σίγουρο είναι ότι καμιά επιστημονική έρευνα δεν έχει γίνει σχετικά με τη παρουσία και την καταγωγή των αφρικανικής καταγωγής Ελλήνων πολιτών που ζουν στα χωριά της Ξάνθης.\nΟ μόνος που έχει ασχοληθεί μέχρι σήμερα με την παρουσία των αφρικάνικής καταγωγής στη Κρήτη είναι ο Χαρίδημος Παπαδάκης, ο οποίος, ύστερα από εμπεριστατωμένη έρευνα, δημοσίευσε το 2008 το βιβλίο: “Οι Αφρικανοί στην Κρήτη-Χαλικούτηδες”.\nΣύμφωνα με εκτίμηση του καθηγητή εθνολογίας Νικόλαου Ξηροτύρη, οι αφρικανικής καταγωγής Έλληνες πολίτες, που ζουν σήμερα στη Θράκη, πρέπει να είναι απόγονοι εποχιακών εργατών, που ξέμειναν εκεί επί Οθωμανικής Αυτοκρατορίας.\n«Επί ελληνικής διοίκησης απέκτησαν μικρούς κλήρους από το κράτος. Εννοείται ότι ήταν αυστηρά ενδογαμικοί, γιατί στην οθωμανική ταξική ιεραρχία ήταν στο τελευταίο σκαλοπάτι. Επειδή τα πράγματα ήταν πολύ δύσκολα για τους Πομάκους που ζούσαν στα ορεινά, κατέβαιναν σε χωριά , όπως το Εύλαλο, το Άβατο κ.λπ., όπου ζούσαν οι περισσότεροι αφρικανικής καταγωγής, και παντρεύονταν νεαρές μαύρες, όχι γιατί τις αγαπούσαν, αλλά για να πάρουν τον κλήρο. Έτσι, βλέπουμε μεικτούς γάμους με Πομάκους. Αυτό, τα τελευταία χρόνια έχει μάλλον επιταχυνθεί και υπάρχουν αρκετοί μεικτοί γάμοι. Οι ίδιοι δεν έχουν ιδέα για την καταγωγή τους. Που και που, κάποιος λέει ‘ήρθαμε από το Σουδάν, ‘μας έφεραν από το Σουδάν’, αλλά αυτό δεν έχει κάποια βάση. Απλώς, επαναλαμβάνουν κάτι που άκουσαν. Είναι δύσκολο να τους πλησιάσει κανείς. Είναι φτωχοί αλλά πολύ νοικοκυραίοι» λέει ο κ. Ξηροτύρης.\nΟ Σουδανός Ιμάντ Αμπτνέλ Ρασούλ επισκέφτηκε το Σεπτέμβριο του 2005 τα χωριά της Ξάνθης, όπου ζουν άτομα αφρικανικής καταγωγής, στο πλαίσιο προσωπικής του έρευνας.\nΤο συμπέρασμα στο οποίο κατέληξε είναι ότι πρόκειται για απογόνους χαμάληδων και στρατιωτών, που είχαν στρατολογηθεί επί Οθωμανικής Αυτοκρατορίας από τον κυβερνήτη της Αιγύπτου Μοχάμετ Άλι.\nΣύμφωνα με τον Ιμάντ Αμπντέλ Ρασούλ, οι στρατιώτες αυτοί, υποχωρώντας κατά τη διάρκεια του πολέμου με τους Έλληνες, χάθηκαν σε δύσβατες περιοχές της Ξάνθης και έμειναν εκεί.\n«Ένας από αυτούς ήταν 80 χρονών και θυμόταν ότι ο παππούς του έλεγε πως ήρθε από ένα μέρος όπου υπήρχε ένα μεγάλο ποτάμι, όπου κολυμπούσαν και ψάρευαν. Είχαν χωράφια δίπλα στο ποτάμι. Ένα μεγάλο ποτάμι είναι ο Νείλος. Δεν μπορώ να πω αν η καταγωγή του είναι από τη Νότια Αίγυπτο. Υπάρχουν φυλές που τις καταλαβαίνεις από το χρώμα. Κάποιος που είναι μαύρος με σγουρά μαλλιά είναι από τα βάθη της Αφρικής, ο λιγότερος μαύρος είναι από την Κεντρική Αφρική και κάποιος που είναι μελαψός είναι κάτω από τη Σαχάρα. Στα άτομα αφρικανικής καταγωγής, που ζουν στα χωριά της Ξάνθης, βλέπεις χαρακτηριστικά από διάφορες φυλές. Είναι από όλες τις φυλές, έχουν διαφορετικά χρώματα. Στο Νότιο Σουδάν είναι πολύ μαύροι, οι λιγότερο μαύροι είναι ανάμεικτοι με τους Άραβες. Επομένως, δεν μπορώ να πω ότι η καταγωγή αυτών που ζουν στην Ξάνθη είναι από μια συγκεκριμένη περιοχή. Η καταγωγή τους είναι από κάποια περιοχή της Αφρικής, που εκτείνεται από Αίγυπτο μέχρι την Ουγκάντα» εξηγεί στο ΑΠΕ-ΜΠΕ ο Ιμάντ Αμπντέλ Ρασούλ.\nΣύμφωνα με εκτιμήσεις του ιδίου, ο αριθμός των αφρικανικής καταγωγής πολιτών που ζουν στα χωριά της Ξάνθης ανέρχεται στις 700 οικογένειες, ενώ πολλοί έχουν πάει μετανάστες στη Γερμανία.\n«Τους ρώτησα αν θέλουν να μάθουν και να ξαναγυρίσουν στις ρίζες τους. Είπαν ότι, αν πάνε πίσω, δεν θα μπορούν να προσαρμοστούν με τίποτα. Είναι φυσιολογικό. Εκείνο που τους ενδιέφερε ήταν η βοήθεια. Έχουν περιορισμένη γη. Δεν μένουν μόνιμα στα χωριά, δουλεύουν σε άλλα χωριά, στις οικοδομές, εργάτες σε συνεργεία και κάνουν δουλειές του ποδαριού. Ο γέροντας με τον οποίο μίλησα μου είπε: ‘Εγώ θα πεθάνω σε 1-2 χρόνια το πολύ. Αλλά αυτοί είναι ξεχασμένοι από όλους κι από το Θεό’ και μου ζήτησε, αν μπορώ να τους βρω βοήθεια από τις αραβικές χώρες» καταλήγει ο Ιμάντ Αμπντέλ Ρασούλ.


Το μήνυμα των εργαζομένων του MEGA: «Το κανάλι οδηγείται σε ξαφνικό θάνατο» – Candia Doc\nΤην κανονική ροή της μετάδοσης του προγράμματος διέκοψαν οι εργαζόμενοι του MEGA μεταδίδοντας τηλεοπτικό μήνυμα σχετικά με τη δυσμενή θέση στην οποία βρίσκονται.\nΌπως ανέφεραν χαρακτηριστικά στο τηλεοπτικό σποτ που μεταδόθηκε, «αυτές τις ώρες βρίσκεται σε εξέλιξη ένα έγκλημα σε βάρος 420 εργαζομένων του MEGA. Δημοσιογράφοι, τεχνικοί και διοικητικοί υπάλληλοι στήριξαν απλήρωτοι εδώ και δυο χρόνια το κανάλι προκειμένου να μην κλείσει. Το MEGA οδηγείται σε ξαφνικό θάνατο και οφείλουν οι μέτοχοι να αναλάβουν ακόμη και τώρα τις ευθύνες τους έστω και την ύστατη στιγμή. 420 εργαζόμενοι και οι οικογένειές τους τίθενται σε άμεσο κίνδυνο».\nΣύμφωνα με ενημέρωση που έλαβαν οι εργαζόμενοι την Τετάρτη, η προσπάθεια της νέας μετοχικής σύνθεσης δεν μπορεί να προχωρήσει καθώς δεν το επιτρέπουν τα οικονομικά δεδομένα της συμμετοχής στη διαδικασία της αδειοδότησης. Η πιθανότητα συμμετοχής περισσότερων των επτά υποψηφίων, δημιουργεί συνθήκες πλειοδοσίας για ισάριθμες άδειες, κάτι που θα οδηγήσει το κόστος άνω των 35.000.000 ευρώ.\nΑυτό το ενδεχόμενο βρίσκει αντίθετους τους μεγαλομετόχους, ενώ άλλες πληροφορίες αναφέρουν ότι τα σύννεφα στην αρμονική συνύπαρξή τους είχαν εμφανιστεί εδώ και μερικές ημέρες.\nΑν το MEGA δεν συμμετάσχει στη διαδικασία των αδειών, αυτό σημαίνει ότι η προσπάθεια επαναλειτουργίας του ναυαγεί και το κανάλι κλείνει οριστικά.\nΠληροφορίες αναφέρουν ότι ακόμη και αυτήν την ώρα συνεχίζονται οι διαβουλεύσεις και οι διαπραγματεύσεις, μήπως και την τελευταία στιγμή γίνει κάτι και το MEGA παραμείνει ζωντανό.


Αυτές είναι οι trendy δίαιτες που δεν πρέπει να ακολουθήσεις ποτέ! - iCookGreek\nΙστορίεςΣτήλεςΑυτές είναι οι trendy δίαιτες που δεν πρέπει να ακολουθήσεις ποτέ!\nΚυριακή, 19 Μαΐου 2019. NewsRoom\nDOCTOR FOOD | Μάθε το γιατί από τον Νίκο Καφετζόπουλο, κλινικό διαιτολόγο-διατροφολόγο.\n1. Δίαιτα αποτοξίνωσης. Οι δίαιτες αποτοξίνωσης ισχυρίζονται πως μπορούν να επιτύχουν ταχύτατη απώλεια βάρους, βελτιωμένη πέψη, απόκτηση ενέργειας, ενισχυμένο ανοσοποιητικό, απομάκρυνση της κυτταρίτιδας κα. Τέτοιες δίαιτες μπορεί να έχουν διάρκεια μία ημέρα ή ακόμα και ένα μήνα και μπορεί να περιλαμβάνουν νηστείες, αποκλειστική κατανάλωση φρούτων και λαχανικών, αποκλεισμό γαλακτοκομικών και δημητριακών, καθώς και λήψη ροφημάτων ή σκευασμάτων αποτοξίνωσης.\n2. Αλκαλική διατροφή. Οι υποστηρικτές αυτής της δίαιτας ισχυρίζονται ότι πρέπει να καταναλώνονται μόνο αλκαλικές τροφές και όχι όξινες. Αυτό θα βοηθήσει στην αλλαγή της ισορροπίας του pH στο αίμα και στη μείωση των κινδύνων για την υγεία. Αυτή η δίαιτα μπορεί θα θεραπεύσει την οστεοπόρωση, ακόμη και τον καρκίνο, ισχυρίζονται κάποιοι!\nΔιατροφικό σχόλιο: Δυστυχώς, αυτή η δίαιτα βασίζεται σε μια βασική παρεξήγηση της ανθρώπινης φυσιολογίας. Το pH των τροφών που καταναλώνουμε δεν έχει αντίκτυπο στο pH του αίματος μας - ευτυχώς! Το ανθρώπινο σώμα είναι τέλεια ικανό να διατηρεί το αίμα μέσα σε ένα πολύ συγκεκριμένο εύρος pH (μεταξύ 7,35 και 7,45). Εάν για κάποιο λόγο αυτό απορυθμιστεί ο οργανισμός αρρωσταίνει τάχιστα. Η διατροφή μπορεί να αλλάξει μόνο την τιμή του pH των ούρων και όχι το pH του αίματος, το οποίο δεν μπορεί να επηρεαστεί από τη διατροφή.\nΣυμπέρασμα. Η αλκαλική δίαιτα είναι μια μυθοπλασία. Φυσικά και είναι υγιεινό να τρώτε φρούτα και λαχανικά, αλλά αυτό δεν έχει καμία σχέση με την αλκαλικότητα ή οξύτητα των τροφίμων.\n3. Κετογονική δίαιτα. Αυτή η δίαιτα κυκλοφορεί σε πολλές εκδόσεις και η προϋπόθεση είναι πάντα η ίδια: Πολύ χαμηλή περιεκτικότητα σε υδατάνθρακες (περίπου 20-50g ημερησίως ή 5% των συνολικών θερμίδων), υψηλή σε λιπαρά και σχετικά υψηλή πρωτεΐνη. Τυπικά αποκλείει τα σιτηρά, τα γαλακτοκομικά, τα όσπρια, τα περισσότερα φρούτα και τα αμυλούχα λαχανικά. Οι υδατάνθρακες προέρχονται κυρίως από μη αμυλούχα λαχανικά, ξηρούς καρπούς και κάποιους σπόρους.\nΣυμπέρασμα. Μια αύξηση της πρωτεϊνικής πρόσληψης βοηθάει σε κάθε απώλεια βάρους, αλλά αυτό δεν σημαίνει ότι χρειάζεται κάποιος να αποκλείσει ομάδες τροφίμων, πολλώ δε μάλλον αυτή των φρούτων, λαχανικών και οσπρίων. Η κετογονική δίαιτα είναι αποτελεσματική μέθοδος απώλειας βάρους βραχυπρόθεσμα, αλλά είναι δύσκολο να διατηρηθεί μακροπρόθεσμα. Μη ξεχνάμε ότι το μεγαλύτερο ποσοστό των ατόμων που κάνουν κάποιο είδος δίαιτας, ξαναπαίρνουν το βάρος, άρα είναι κρισιμότατης σημασίας, η διατροφή που ακολουθούμε να είναι εύκολη στη προετοιμασία και την εφαρμογή. Αλλιώς η αποτυχία είναι βέβαιη.


DogWorld: Αεροπορική εταιρεία έστειλε κατά λάθος ιδιόκτητο σκύλο στην Ιρλανδία!\nΑεροπορική εταιρεία έστειλε κατά λάθος ιδιόκτητο σκύλο στην Ιρλανδία!\nΈνα λάθος από το προσωπικό μιας αεροπορικής εταιρείας, έβαλε σε μπελάδες ένα σκύλο και σε μεγάλη αγωνία την ιδιοκτήτριά του...\nΒλέπετε το συμπαθές τετράποδο ήταν να σταλεί από το Νιου Τζέρσει των ΗΠΑ στην Αριζόνα, αλλά τελικά βρέθηκε στην Ιρλανδία.\nΗ Μέρεντιθ Γκραντ, ιδιοκτήτρια του μάταια το περίμενε με τις ώρες στο Φοίνιξ, όπου έπρεπε να βρίσκεται αφότου η πτήση έφυγε από το Νιούαρκ. Μόλις πληροφορήθηκε από την μητέρα της πως ο Χέντριξ, ένα εξάχρονο «springer spaniel» είχε προσγειωθεί με το αεροπλάνο στο Έμεραλντ Άιλ της Ιρλανδίας, έγινε έξαλλη.\nΕυτυχώς, όλα κύλησαν ομαλά, αφού η κυρία Γκραντ έχει τον Χέντριξ σαν γιο της. Αρχικά, ζήτησε από την εταιρεία να κάνει κάτι για την γκάφα της, απολύοντας τον υπεύθυνο αυτού του μπερδέματος. Ωστόσο, δέχθηκε τελικά την ειλικρινή συγγνώμη της «United Airlines», μαζί με μια μικρή αποζημίωση.


Home/Άρθρα/Προς Διακομματική Επιτροπή για την πολιτική στο φάρμακο το υπ.Υγείας! Αποκλειστικές πληροφορίες\nΔήμητρα Ευθυμιάδου27 Απριλίου 2018 14:31\nΕιδικότερα υψηλόβαθμα στελέχη επισημαίνουν στο HealthReport.gr ότι ο υπουργός Υγείας προτίθεται να ανακοινώσει την πρόθεσή του αυτή, καλώντας όλα τα κόμματα να συμμετάσχουν ώστε να χαραχθεί μια πολιτική που θα έχει τη σύμφωνη γνώμη όλων.\nΟι ίδιες πηγές σημειώνουν στο HealthReport.gr ότι κίνηση αυτή έχει και το πράσινο φως του Μεγάρου Μαξίμου, καθώς θεωρείται πολιτικά αλλά και επικοινωνιακά κίνηση “ματ” από την πλευρά της κυβέρνησης απέναντι στα άλλα κόμματα.\nΩστόσο φαίνεται ότι η αρχική σκέψη πηγάζει από το γεγονός ότι σήμερα η αγορά φαρμάκου βρίσκεται σε αναβρασμό καθώς όσα μέτρα έχουν ληφθεί από την κυβέρνηση δεν έχουν αποδώσει.\nΕίναι ενδεικτικό ότι το περιβόητο clawback η αυτόματη δηλαδή επιστροφή χρημάτων από τις φαρμακευτικές εταιρείες όταν ξεπερνιέται η προϋπολογισθείσα δαπάνη, ξεπερνά το 1,1 δις για το 2017.\nΧρήματα που θα πρέπει να επιστρέψουν οι εταιρείες. Και το 2018 τα πράγματα δε φαίνεται να διαμορφώνονται καλύτερα. Διαβάστε ΕΔΩ τι έρχεται: “Πόσα θα πληρώσουν σε υποχρεωτικές εκπτώσεις οι φαρμακοβιομηχανίες για το 2018! Όλες οι πληροφορίες”\nΕξάλλου ούτε ο αριθμός των συνταγών έχει ελεγχθεί αλλά ούτε η ποσότητα των φαρμάκων που διακινούνται στη χώρα μας κάθε χρόνο.\nΚαι βέβαια αυτό το επικοινωνιακό-πολιτικό άθυρμα που φαίνεται πως έχει εμπνευστεί η κυβέρνηση, περιλαμβάνει ουκ ολίγες παγίδες για τα άλλα κόμματα.\nΣτην πιο δύσκολη θέση φαίνεται πως βρίσκεται το ΠΑΣΟΚ, δεδομένου ότι η πρόεδρος του κόμματος και επικεφαλής του Κινήματος Αλλαγής Φώφη Γεννηματά ήταν εκείνη που είχε προτείνει για πρώτη φορά τον περασμένο Φεβρουάριο τη δημιουργία μιας Διακομματικής Επιτροπής για την πολιτική στο φάρμακο.\nΣήμερα όμως μετά τις αλλεπάλληλες συνεδριάσεις των εξεταστικών επιτροπών της Βουλής με πρώην υπουργούς του ΠΑΣΟΚ να κατηγορούνται ότι εμπλέκονται στην υπόθεση Novartis, είναι άγνωστο εάν θα μπορέσει τελικά να συμμετάσχει σε μια τέτοια διακομματική επιτροπή.\nΑντίστοιχα και η ΝΔ που έχει επίσης πρώην υπουργούς της να αναφέρονται στην υπόθεση Novartis και γενικά των φαρμάκων.\nΩστόσο μια πιθανή άρνηση από τα κόμματα της αντιπολίτευσης να συμμετάσχουν στη διακομματική επιτροπή θα αποτελούσε πολιτική ήττα και νίκη για την κυβέρνηση, αναλύουν υψηλόβαθμα κυβερνητικά στελέχη στο HealthReport.gr.\nΚαι την ώρα μάλιστα που η υπόθεση Novartis, δε φαίνεται να είχε τα αναμενόμενα επικοινωνιακά αποτελέσματα για την κυβέρνηση, τη στιγμή που ο φάκελος εστάλη πίσω στη Δικαιοσύνη.\nΠάντως έγκυρες πηγές του HealthReport.gr αναφέρουν ότι ήδη στα κομματικά επιτελεία της ΝΔ και του ΠΑΣΟΚ έχουν ξεκινήσει έντονες διαβουλεύσεις για να αντιμετωπισθεί αυτός ο σκόπελος που αναμένεται να φέρει στην επικαιρότητα η κυβέρνηση τις επόμενες ημέρες.


Τα 10 καλύτερα ξενοδοχεία κοντά σε: Hydria Residence\nΤα καλύτερα ξενοδοχεία κοντά σε: Hydria Residence, Ματέρα\nΞενοδοχεία κοντά σε: Hydria Residence\nVia Piave 10, 75100, Ματέρα, Ιταλία\nHydria Residence: Διαβάστε κριτικές\n349 από 3.525 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Hydria Residence\n0,4 χλμ. από Hydria Residence\n0,8 χλμ. από Hydria Residence\n0,3 χλμ. από Hydria Residence\n0,6 χλμ. από Hydria Residence\n0,9 χλμ. από Hydria Residence\n0,5 χλμ. από Hydria Residence\n2,0 χλμ. από Hydria Residence\n0,7 χλμ. από Hydria Residence\n1,3 χλμ. από Hydria Residence


ΣΩΤΗΡΙΑ ΜΠΕΛΛΟΥ / ΚΟΡΟΒΙΝΗΣ ΘΩΜΑΣ\nΑπό κάπου πρέπει ν' αρχίσει κανείς...\nΗ αρχή έγινε με το "ΜΥΘΟ ΡΕΜΠΕΤΙΚΟ". Βαμβακάρης, Παπαϊωάννου, Τσιτσάνης. Μία κατάδυση στην Ελλάδα του χθες, σε μια θάλασσα από νότες και στίχους βγαλμένους από τα σωθικά Ελλήνων που είχαν το χάρισμα να εκφράζονται με το τραγούδι. Μια άλλη Ιστορία, μια ιστορία της ζωής πολυσύνθετη, που κανένα εγχειρίδιο και μελέτη δεν θα μπορέσει ποτέ να ανταγωνιστεί. Ίσως γιατί η επιστήμη θέλει μυαλό η τέχνη απαιτεί ψυχή. Όταν αρχίσεις, δύσκολα σταματάς...\nΤο λένε συνήθως για κακό, στις μέρες μας το ακούμε συχνά. Ευτυχώς, υπάρχουν και οι εξαιρέσεις. Το ταξίδι δεν μπορούσε να σταματήσει, οι σταθμοί είναι πολλοί και το τέρμα χαμένο στο μέλλον. Οι πρώτοι ήταν τα ινδάλματα. Οι αμέσως επόμενοι παρέλαβαν τη σκυτάλη -τη φωνή και το μπουζούκι, τα λόγια και τους ήχους- κι έφτιαξαν το δικό τους μεγαλείο. Και να το κουβάρι της Ιστορίας να ξετυλίγεται, στην Ελλάδα του '50, του '60, του '70. Το λαϊκό τραγούδι κυριαρχεί, αποενοχοποιείται, ενώνει, γίνεται η εσπεράντο των Ελλήνων όλων. Μετά τα χρόνια τα βαριά, της φτώχειας, του πολέμου, του διχασμού, έρχονται τα Χρόνια της Αθωότητας. Η χαρά παίρνει το μερτικό της στην καθημερινή ζωή, ο ελληνικός κινηματογράφος ανθεί. Ένα ξέσπασμα λαϊκό το λαϊκό τραγούδι, εκφράζει πάντα τον έρωτα και τον πόνο, αλλά και το κέφι, την ευφορία, την απόλαυση. Η σκωπτική αλλεγκρία του Ζαμπέτα συναντά τη βαθυστόχαστη φινέτσα του Μητσάκη και οι δυο μαζί την ντόμπρα λιτότητα της Μπέλλου. Αυτοδίδακτοι όλοι, διαμάντια που δεν σήκωναν κατεργασία, γεννήθηκαν λαμπεροί και μονάκριβοι. Υπάρχει περίπτωση να κλείσεις τα μάτια, να ακούσεις έναν από τους τρεις και να τον μπερδέψεις με κάποιον άλλο; Καμία.\nΧωρίς προσωπικούς μάνατζερ, χωρίς δημοσιότητα κατασκευασμένη, γίνονται αστέρια στις καρδιές του κόσμου και περνάνε και στις νεότερες γενιές με το σπαθί τους, γιατί οι νέοι τους επιλέγουν, κανείς δεν τους επιβάλλει. Η ζωή μας κύκλους κάνει...\nΤύχη αγαθή το 'φερε στην έκδοση αυτή να συνεργαστούμε άνθρωποι γνωστοί από παλιά. Οι τρεις συγγραφείς δεν είναι απλώς μελετητές, ανέπτυξαν σχέση προσωπική με καθέναν από τους ΜΕΓΑΛΟΥΣ ΛΑΪΚΟΥΣ. Την Ιωάννα Κλειάσιου διάλεξε ο Γιώργος Ζαμπέτας για ν' ανοίξει την καρδιά του, να της μιλήσει για όλους και για όλα, στα τελευταία χρόνια της ζωής του. Ο Νίκος Οικονόμου στάθηκε δίπλα στον Γιώργο Μητσάκη μέχρι το τέλος, ξέρει τον άνθρωπο και το έργο του όσο κανείς. Και ο Θωμάς Κοροβίνης, ο Θεσσαλονικιός και Κωνσταντινουπολίτης, στα ταξίδια του κράταγε πάντα μια υπόγεια σχέση με τη Σω-τηρία Μπέλλου, ένα δικό του άνθρωπο. Από κοντά, αφανής, ο Στέλιος Ελληνιάδης, που συνεχίζει μεθοδικά τη δουλειά του πάνω στο λαϊκό τραγούδι. Ένα "ευχαριστώ" για όλους. Καλά να 'μαστε να ξαναρμενίσουμε στο ελληνικό τραγούδι. Το ταξίδι είναι μακρύ... (Από τον πρόλογο του Άρη Πετρόπουλου)\nΣειρά ΜΕΓΑΛΟΙ ΛΑΙΚΟΙ\nΚωδικός Πολιτείας 4132-0004\nΜΟΥΣΙΚΕΣ ΚΑΤΑΓΡΑΦΕΣ (ΤΡΙΤΟΣ ΤΟΜΟΣ)


Ντομπρόβσκις Archives - Σε Σκέψεις\nHome / Tag Archives: Ντομπρόβσκις\nTag Archives: Ντομπρόβσκις\nTweet Ντομπρόβσκις: Η Ελλάδα παραμένει μέρος της ευρωζώνης.\n27 Ιουνίου 2015\tLeave a comment 144 Views\nΗ Ελλάδα θα παραμείνει στο ευρώ δήλωσε με μήνυμα του στο twitter ο αντιπρόεδρος της Κομισιόν Βάλντις Ντομπρόβσκις. Μετά την ολοκλήρωση της συνεδρίασης του Eurogroup ο Ντομπρόβσκις έγραψε: «Η Ελλάδα παραμένει μέρος της ευρωζώνης. Το Eurogroup θα διαδραματίσει αποφασιστικό ρόλο ...\nΝτομπρόβσκις: Η μπάλα είναι πολύ ξεκάθαρα στο γήπεδο της ελληνικής κυβέρνησης\n15 Ιουνίου 2015\tLeave a comment 154 Views\nΗ ευρωζώνη πρέπει να είναι προετοιμασμένη για τα πάντα αναφορικά με την Ελλάδα, τόνισε ο αντιπρόεδρος της Ευρωπαϊκής Επιτροπής Βάλντις Ντομπρόβκσις σε σημερινή συνέντευξή του στην ισπανική El Mundo. Ο Ντομπρόβκσις σημείωσε ότι είναι απογοητευμένος μετά τον τελευταίο άκαρπο γύρο ...\nΝΔ: ΜΑς οδηγούν σε νέα βαρύτερα Μνημόνια\n30 Μαΐου 2015\tLeave a comment 93 Views\nΣτην πορεία των διαπραγματεύσεων αναφέρθηκε ο εκπρόσωπος Τύπου της Νέας Δημοκρατίας, κ. Κώστας Καραγκούνης, υποστηρίζοντας πως «η πολιτική της προηγούμενης κυβέρνησης ήταν πετυχημένη και από την πλευρά της μείωσης ελλειμμάτων και από την πλευρά της ανάκαμψης και από την πλευρά ...


Το Μεσιτικό Γραφείο Σολομωνίδη δραστηριοποιείται με έδρα την πόλη των Ιωαννίνων, στην αγορά, πώληση, ενοικίαση, εκτίμηση και διαχείριση ακινήτων, στην Ήπειρο και τα Ιόνια Νησιά. Με πολυετή πείρα στο χώρο των πωλήσεων, να είστε βέβαιοι πως η διακίνηση των ακινήτων σας θα πραγματοποιηθεί άμεσα, εχέμυθα και αποτελεσματικά.\nΤο Κτηματομεσιτικό μας γραφείο, βρίσκεται σε ένα σύγχρονο χώρο στο κέντρο των Ιωαννίνων, με αποτέλεσμα να μπορεί να σας προσφέρει ολοκληρωμένες υπηρεσίες για κάθε θέμα που αφορά την καλύτερη προβολή και προώθηση του ακινήτου σας. Το Μεσιτικό Γραφείο του Νίκου Σολομωνίδη αναλαμβάνει να προβάλει ΕΝΤΕΛΩΣ ΔΩΡΕΑΝ - χωρίς καμία απολύτως δική σας επιβάρυνση για αυτή την προβολή – την ακίνητη περιουσία σας.\nΚάθε κατοικία, επαγγελματική στέγη, εξοχική κατοικία ή οικόπεδο προβάλλεται από το γραφείο μας σε έντυπα (εφημερίδες-περιοδικά-φυλλάδια) τόσο στην πόλη των Ιωαννίνων όσο και σε μεγάλα αστικά κέντρα στην Ελλάδα και το εξωτερικό, στο internet μέσω του site μας αλλά και άλλων site προβολής και διαφήμισης ακίνητων με τα οποία συνεργαζόμαστε.\nΤο Μεσιτικό Γραφείο Ακινήτων Σολομωνίδη και ο Νίκος Σολομωνίδης προσωπικά σας εκπροσωπεί με σοβαρότητα και συνέπεια, σε κάθε διαπραγμάτευση για αγορά, πώληση, ενοικίαση ή αντιπαροχή των ακινήτων σας μέχρι την επιτυχή ολοκλήρωση της συναλλαγής σας. Για οτιδήποτε χρειαστείτε είμαστε στη διάθεση σας!


Khloe Kardashian Archives - Znews\nKhloe Kardashian: Έβαλε τους φανς της σε σκέψεις με τη νέα της εμφάνιση\nΜία φωτογραφία της Khloe Kardashian έφερε αναταραχή στους φανς της. Και αυτό διότι τον τελευταίο καιρό φαίνεται ότι η γνωστή τηλεπερσόνα παρεμβαίνει στη μύτη της. Η παρακάτω φωτογραφία που δημοσίευσε…\nKhloe Kardashian: Απάντησε στις φήμες ότι ήταν ερωμένη του Tristan Thompson\nH Khloe Kardashian επέλεξε να απαντήσει μέσω Instagram στους φήμες που κυκλοφορούν ότι η ίδια ήταν η ερωμένη του Tristan Thompson, την εποχή που εκείνος βρισκόταν σε σχέση με την…\nLamar Odom: «Απείλησα την Khloé Kardashian ότι θα τη σκοτώσω»\nΟ Lamar Odom εξομολογείται στην αυτοβιογραφία του με τίτλο «Από το σκοτάδι στο φως» ότι απείλησε να σκοτώσει την πρώην σύζυγό του, Khloé Kardashian, υπό την επήρεια ουσιών στις οποίες…\nKhloe Kardashian: Για διακοπές στην Καραϊβική με την κόρη της\nΗ Khloe Kardashian προσπαθεί ακόμα να συνέλθει από τον χωρισμό της με το σύζυγό της Tristan Thompson. Έκανε λοιπόν μια μικρή απόδραση στο νησί Turks and Caicos της Καραϊβικής. Δείτε…\nKhloé Kardashian: Κατέγραψε τα πρώτα βήματα της κόρης της, True Thompson\nΠρόσφατα, η Khloé Kardashian έκανε πάρτι γενεθλίων για την κόρη της, True Thompson, που έγινε ενός έτους στις 12 Απριλίου. Η μικρή, μάλιστα, έκανε τα πρώτα βήματά της και η διάσημη…\nKendall Jenner: Ανέβασε φωτογραφία ολόκληρης της οικογένειας Kardashian – Jenner\nΜια σπάνια ευκαιρία να δουν όλη την οικογένεια Kardashian – Jenner είχαν οι followers της Kendall Jenner. Το μοντέλο ανέβασε μια φωτογραφία με όλα τα μέλη της και τα παιδιά…\nKhloé Kardashian: Ο λογαριασμός της στο Instagram έγινε ιδιωτικός\nΗ Khloé Kardashian, ένα από τα μέλη της πιο διάσημης οικογένειας, έχει μεγάλη επιρροή στα μέσα κοινωνικής δικτύωσης και ιδίως στο Instagram. Παρ’ όλα αυτά, το εν λόγω προφίλ της…\nKhloe Kardashian: Πώς γιόρτασε τα πρώτα γενέθλια της κόρης της;\nΗ True Thompson έγινε ενός έτους και η μητέρα της, Khloe Kardashian την “έπνιξε” στα μπαλόνια. Ανέβασε μάλιστα χαριτωμένες φωτογραφίες της μικρής μέσα στο γιορτινό σκηνικό. Η Khloe πρόσφατα χώρισε…\nThe Kardashians: Kim, Kourtney και Khloe έδωσαν κοινή συνέντευξη\nΟι Kardashians βρέθηκαν καλεσμένες στην εκπομπή του Jimmy Kimmel. Kim, Kourtney και Khloe μίλησαν για το πώς είναι τώρα η ζωή τους. Φυσικά δεν γινόταν να μην φτάσει η συζήτηση στη…\nKhloe Kardashian: Με μαλλί αλά Diana Ross στο πάρτι γενεθλίων της τραγουδίστριας\nΣτο λαμπερό πάρτι της Diana Ross παρήλασε η αφρόκρεμα της showbiz των ΗΠΑ. Η ντίβα του μουσικού πενταγράμμου γιόρτασε τα 75α γενέθλιά της στο Warwick του Λος Άντζελες την Τρίτη…


To πρώτο tweet για το #metoo στην ιστορία το έστειλε η πηνελόπη | Jenny.gr\nTo πρώτο tweet για το #MeToo στην Ιστορία το έστειλε η Πηνελόπη\n«Το κίνημα #MeToo έχει ένα κλασικό προηγούμενο: τον μύθο της Φιλομήλας όπως τον αφηγείται ο Οβίδιος. Την βίασε ο Τηρέας, βασιλιάς της Θράκης και σύζυγος της αδελφής της, Πρόκνης. Της έκοψαν τη γλώσσα για να μην αποκαλύψει την κακοποίηση. Αλλά εκείνη κατάφερε να καταγγείλει το γεγονός υφαίνοντας τον βιασμό της στον καμβά. Δεν είναι ίδιο με αυτό που κάνουν οι γυναίκες αυτήν τη στιγμή; Έπειτα από αιώνες σιωπής, τώρα μπορούν να μιλήσουν στο Twitter. Το Διαδίκτυο είναι ο δικός τους καμβάς», δηλώνει στη La Repubblica η Μέρι Μπέαρντ, η κλασικίστρια από το πανεπιστήμιο του Κέιμπριτζ που με το βιβλίο της SPQR εκλαΐκευσε με εξαιρετικό τρόπο την ιστορία της αρχαίας Ρώμης.\nΤο περασμένο καλοκαίρι η 63χρονη ακαδημαϊκός είχε προκαλέσει μια δημόσια αντιπαράθεση γιατί υπερασπίστηκε ένα καρτούν του BBC που παρουσίαζε έναν μαύρο εκατόνταρχο, υπενθυμίζοντας σε όλους όσοι είχαν ενστάσεις πως «ναι, η ρωμαϊκή ήταν μια μεικτή κοινωνία». Τώρα απασχολεί και πάλι την κοινή γνώμη με αφορμή το τελευταίο της πόνημα «Women & Power: A Manifesto». Πρόκειται για ένα δοκίμιο που βασίζεται σε δύο διαλέξεις που έδωσε η Μπέαρντ το 2014 και το 2017 και αποτελεί στην ουσία μια ιστορία του μισογυνισμού.\nΣτόχος της είναι να εξηγήσει πόσο βαθιά ριζωμένοι είναι στη δυτική κουλτούρα οι μηχανισμοί εκείνοι που εξαναγκάζουν τις γυναίκες στη σιωπή και τείνουν να τις αποκλείουν από τις θέσεις ισχύος. Με αφετηρία ένα επεισόδιο από την Οδύσσεια: ο Τηλέμαχος απαιτεί από την Πηνελόπη να σιωπήσει όταν εκείνη ζητάει από τον αοιδό Φήμιο να τραγουδήσει κάτι πιο εύθυμο από την επιστροφή των Αχαιών: «ο λόγος ανήκει στους άνδρες» θα υπενθυμίσει ο γιος του Οδυσσέα στη μητέρα του.\nThe Female Gaze: Η Cate Blanchett φωτογραφίζεται μόνο από γυναίκες


ΗΠΑ: Κλείνουν τα δημόσια σχολεία της Νέας Υόρκης εν μέσω αύξησης κρουσμάτων κορονοϊού - Sputnik Ελλάδα\n23:13 02 ΔΕΚΕΜΒΡΙΟY 2020\n23:52 18.11.2020 (ΕΝΗΜΕΡΩΘΗΚΕ 08:15 19.11.2020) Λήψη σύντομου url\nΟι μαθητές στη Νέα Υόρκη θα επιστρέψουν στην τηλεκπαίδευση, μόλις οκτώ εβδομάδες μετά το άνοιγμα των σχολείων ως μέτρο περιορισμού της διασποράς του κορονοϊού εν μέσω αύξησης των νέων μολύνσεων.\nΤα δημόσια σχολεία της μεγαλύτερης πόλης των ΗΠΑ θα κλείσουν από αύριο, Πέμπτη, και η εκπαίδευση θα γίνεται διαδικτυακά όπως ανέφερε σε ανάρτησή του στο Twitter ο δήμαρχος της Νέας Υόρκης, Μπιλ ντε Μπλάζιο.\n«Ο μέσος όρος του ποσοστού θετικών τεστ τις τελευταίες επτά μέρες στην πόλη της Νέας Υόρκης έφτασε στο όριο του 3%. Δυστυχώς, αυτό σημαίνει ότι τα δημόσια σχολικά κτίρια θα κλείσουν από αύριο, Πέμπτη 19 Νοεμβρίου, σε ένα μέτρο προφύλαξης. Πρέπει να καταπολεμήσουμε το δεύτερο κύμα COVID-19» είπε ο δήμαρχος της πόλης.\nΗ Νέα Υόρκη έγινε η πρώτη μεγάλη πόλη των ΗΠΑ που επέτρεψε να ανοίξουν ξανά τα σχολεία, μόλις πριν από οκτώ βδομάδες. Τα γυμναστήρια και τα εστιατόρια θα παραμείνουν ανοιχτά για την ώρα, αν και με περιορισμούς χωρητικότητας.\nΓαλλία: Πάνω από 400 νεκροί σε μια μέρα - Ελαφρά πτώση των νοσηλειών στις ΜΕΘ\nΟ Ντε Μπλάσιο είπε επίσης ότι επιτρέπεται η εστίαση σε εσωτερικούς χώρους, αν και μόνο ο κυβερνήτης της πολιτείας της Νέας Υόρκης, Άντριου Κουόμο, έχει την εξουσία να απαγορεύσει κάτι τέτοιο.\nΟ αριθμός των επιβεβαιωμένων κρουσμάτων κορονοϊού στη Νέα Υόρκη είναι επί του παρόντος 290.000, ενώ πάνω από 24.000 άνθρωποι έχουν πεθάνει. Στο σύνολο των Ηνωμένων Πολιτειών τα κρούσματα έχουν πλέον ξεπεράσει τα 11 εκατομμύρια.\nμέτρα προστασίας, κρούσματα, κρούσμα, COVID-19, κορονοϊός, κλειστά σχολεία, Νέα Υόρκη, ΗΠΑ


Αγριαδα: Η γνώμη μας για την "Αγροπύλη"\nΠριν ξεκινήσουμε τα σχόλια μας για την νέα ιστοσελίδα της Νομαρχίας Κορινθίας, την Αγροπύλη, θα θέλαμε να διευκρινήσουμε ότι στόχος μας δεν είναι να μειώσουμε τις θετικές σκέψεις των εμπνευστών της, αλλά να συνεισφέρουμε και εμείς ωφέλιμα με τις λίγες γνώσεις και την μικρή εμπειρία μας.\nΕίναι παγκοσμίως γνωστό, ότι για την κατασκευή μιας νέας ιστοσελίδας, λαμβάνεται υπόψη το target group, δηλαδή σε ποιούς απευθύνεται η συγκεκριμένη ιστοσελίδα. Στην περίπτωση της Αγροπύλης, ομάδα - στόχος είναι οι αγρότες. Είναι επίσης γνωστό, ότι, ο σχεδιασμός του site και κυρίως η αισθητική του θα πρέπει να είναι τέτοια, ώστε να "θέλγει" τον νεοεισερχόμενο.\nΑνοίγοντας την Αγροπύλη, "πέφτεις" πάνω στην φωτογραφία του Νομάρχη κ. Ταγαρά και στο μήνυμα του. Έλεος πια !!! Ακόμα και εδώ προπαγάνδα; Δεν θα μπορούσε να ήταν σε μια γωνία και όποιος ήθελε να το "άνοιγε" ; Το αρχικό σοκ δεν σταματά γιατί υπάρχει μήνυμα του Αντινομάρχη κ. Ανδρικόπουλου, μικρότερο βέβαια. Δεν τελειώσαμε φίλοι.... Ακολουθούν οι υπόλοιποι συντελεστές, η "Ομάδα Έργου" !!!! Ουφ, τελειώσαμε με τους καθρέπτες και τα ΕΓΩ μας (που λέει και ο Κορινθ Βίος & Πολιτεία) και φτάνουμε στις ανακοινώσεις. Άλλωστε για αυτές επισκεφτήκαμε την Αγροπύλη, όχι για την αυταρέσκεια του κάθε Νομάρχη.......\nΜπαίνουμε στα βαθιά....Ας δούμε τι παρέχει η Αγροπύλη και τα "Αγροτικά Θέματα" της :\nΥπηρεσίες: Γραμματοσειρά για τυφλούς αγρότες ή με μειωμένη όραση..... Φορείς, υπηρεσίες και οργανισμοί, ανακατωμένοι.... Κορινθιακοί, εθνικοί και πάλι κορινθιακοί\nΕνώσεις Αγροτών : Πρώτες οι Συνεταιριστικές Ενώσεις της Κορινθίας, υπαρκτές και ανύπαρκτες.......ακολουθεί η ΕΝΑ Κορίνθου(?? της πόλης ή του νομού;) έχουμε και από αυτό και δεν το γνωρίζουμε; Αλήθεια γιατί δεν αναφέρεται σε κανένα σημείο ότι υπάρχει ο Οινοποιητικός Συνεταιρισμός Νεμέας; Μάλλον επειδή είναι ο μοναδικός που προσπαθεί ;\nΝέοι Αγρότες : Το πρόγραμμα δεν ισχύει αλλά εμείς το γράφουμε για να γεμίζουμε σελίδες....Επειδή παρατηρήσαμε αρκετές παραμποπές σε προγράμματα που δεν ισχύουν πλέον ή είναι άγνωστο πότε θα ενεργοποιηθούν, γιατί δεν υπάρχει σχετικό λίνκ με τίτλο π.χ. Προγράμματα σε ισχύ ή Μελλοντικά προγράμματα;\nΝέα-Εκδηλώσεις : Εκτός των χρήσιμων ανακοινώσεων, τα νέα προέρχονται από την ....ΠΑΣΕΓΕΣ, η αρθρογραφία στο μηδέν, ενώ πληροφορούμαστε για εκδηλώσεις του 2009, 2008 κλπ από την σελίδα του Υπουργ. Γεωργίας..... Χρηστική η ενημέρωση για τις εκθέσεις, αλλά λειψή... για παράδειγμα δεν έχει διαβάσει κανείς για την έκθεση "Ελιά & ελαιόλαδο 2010" που θα ξεκινήσει σε λίγες μέρες; Εκθέσεις στο εξωτερικό; Εντάξει λόγω λιτότητας, μας είναι λίγο δύσκολο να πάμε αλλά βρε παιδιά, δώστε μας απλώς ..... την πληροφορία...\nΒεβαιώσεις : Θετική η παροχή αιτήσεων και πληροφόρηση για τα δικαιολογητικά, αλλά μήπως στο άμεσο μέλλον θα μπορούσαμε να δούμε και το ζήτημα της online διεκπαιραίωσης κάποιων γραφειοκρατικών διαδικασιών ; Για παράδειγμα, την εγγραφή στα μητρώα αγροτών ή την γονική παροχή αγροτεμαχίων.....\nΒιβλιοθήκη : Οι οδηγοί είναι της ΠΑΣΕΓΕΣ (!!) ενώ στην παραπομπή Εκδόσεις, ουσιαστικά σε οδηγεί μόνο σε αγορά βιβλίων. Τότε γιατί δεν αναφέρονται εξειδικευμένοι εκδοτικοί οίκοι με αγροτικά βιβλία; Στατιστικά....... εδώ γίνεται χαμός, στοιχεία ελλιπή, παλιά και ακατανόητα. Απλά για να υπάρχουν......\nΠράσινα θέματα : Πολύ Υπουργείο Περιβάλλοντος ( ναι το πρώην ΥΠΕΧΩΔΕ) υπάρχει εδώ.... Στην παραπομπή οικολογική γεωργία, τι δουλειά έχει η ...... Διεπιστημονική εταιρεία ΡΕΑ ; Που είναι οι πιστοποιητικοί οργανισμοί, η προοπτική της βιοκαλλιέργειας και άλλα χαζά.....\nΤραπεζικά προιόντα : Αφού λύσαμε τα υπόλοιπα ζητήματα, ας δούμε από που θα δανειστούμε. Από την Αγροτική τράπεζα και την ..... Συνεταιριστική Πελ/σου.... Άλλες δεν υπάρχουν ή δεν έχουν εξειδικευμένα προιόντα για αγρότες και αγροτικές επιχειρήσεις ; Αλήθεια το ΤΕΜΠΜΕ τι σχέση έχει με τους απλούς αγρότες;\nΧρήσιμες Διευθύνσεις : Καμιά κατηγοριοποίηση και ξαναεμφανίζονται όλοι οι φορείς που ήδη έχουν αναφερθεί στα προαναφερόμενα link\nΕν κατακλείδι, πεποίθηση μας είναι ότι η Αγροπύλη σχεδιάστηκε και υλοποίθηκε από ανθρώπους που έχουν μικρή ή μηδαμινή σχέση με τον αγροτικό χώρο. Τι αναμένει κανείς, από μια ιστοσελίδα αγροτικής πληροφόρησης, η οποία υλοποιείταιι από μια Νομαρχία; Να παρέχει συγκεντρωμένες πληροφορίες έγκαιρα, έγκυρες και σχετικές με την αγροτική δραστηριότητα και φυσιογνωμία του νομού Κορινθίας, ενώ ευχής έργον θα ήταν να έδινε και περαιτέρω πληροφόρηση, η οποία δεν θα ήταν εύκολα αναζητήσιμη και από απλούς αγρότες χρήστες του Ίντερνετ.\nΙδιαίτερη εντύπωση μας έκανε η παντελής απουσία, πληροφοριών ή παραπομπών ευρωπαικών θεσμικών οργανισμών και φορέων. Ούτε καν αυτές που ειναι και στην ελληνική γλώσσα.....\nΕπίσης εάν έχει τα "κότσια" η Νομαρχία Κορινθίας άς αναρτήσει στην Αγροπύλη της, τις τιμές στην Ελλάδα και στο εξωτερικό των κυριοτέρων κορινθιακών αγροτικών προιόντων. Αντέχουμε τον ...πόνο;\nΤέλος με την αυστηρή μας κριτική. Το πιο σημαντικό είναι να βελτιώσετε την Αγροπύλη και όχι να την "βαλτώσετε". Τα λάθη είναι ανθρώπινα........ όπως και η βλακεία βέβαια.\nΠαρεμπιπτόντως, στην κανονική ιστοσελίδα της Νομαρχίας Κορινθίας, αναφέρεται ότι για το Κονιάρειο Ινστιτούτο Εσπεριδοειδών, ο προυπολογισμός του θα έφτανε τα 880.000 ευρώ. Μήπως μπορούμε να ρωτήσουμε, τι γίνεται με το συγκεκριμένο ινστιτούτο; Και τι αποδώσει στην ΚΟΡΙΝΘΙΑ ΜΑΣ ;\nΑναρτήθηκε από Agriada στις 11:39 μ.μ.\nΕτικέτες Αγροπύλη, Νομαρχία Κορινθίας\nμήπως θα πρέπει να μάθουμε και το κόστος δημιουργία αυτής της ιστοσελίδας παραπομπών σε άλλα sitε? γιατί κάτι πήρε το αυτί μας για υψηλό ποσό που θα μπορούσες να φτιάξεις 50 σελίδες\n5 Μαρτίου 2010 - 9:50 μ.μ.\nΤο αυτάκι σου θέλει ΩΡΛ...\nΤσάμπα βγήκε η σελίδα... Μηδενικό κόστος.. Φορείς της νομαρχίας\nΑπο τις λίγες δουλειές που έγιναν με την συνεργασία φορέων χωρίς να το αναλάβει ΚΑΝΕΝΑΣ εξωτερικός συνεργάτης....\nΑφού λοιπόν λύσαμε το οικονομικό ζήτημα, του κόστους της "Αγροπύλης", μήπως θα έπρεπε λίγο να ασχοληθούμε με το περιεχόμενο;